
Prefas 


Mil kat san katreven douz! Yon kolonn kolon blan debake. 
Kristòf Kolon alatèt. Endijèn yo sezi. Kanpe ap gade bato k ap 
pwoche. — Kisa nou vin chache mesye? — Nou pote Bondye pou 
nou. 


Kapitalis la pa mache lòt jan. Tout kote li pase, li chanje 
rapò ki te genyen anvan yo. Kòm li blije toujou ap chache 
debouche, laboujwazi anvayi tout planèt la. Li blije plante pikèt li 
tout kote, plante pezesouse tout kote, tabli relasyon sosyal 
miwomiba li yo tout kote. Se konsa, kolon vin plante kwa li an 
Ayiti. Olye yo reponn kesyon kisa yo vin chache, yo vire lang nan 
bouch yo pou di kisa yo pote pito. Rès la, tout moun konnen l. 


Kapitalis plante kolonizasyon l nan peyi a. Pou antrepriz la 
ka mache pibyen, yo kreye yon ideyoloji kote yo tante foure nan 
tèt Natifnatal, yo pa moun, yo pa gen nanm. Yo dwe aksepte vin 
esklav pou yo ka jwenn sali. Taynòs pa pran nan fo mamit. 
Kapitalis ewopeyen pa pèdi tan: yo touye depi se karayibeyen ki te 
gen sou tè d Ayiti. Jodi a, se non endijèn nan sèlman ki rete. Ak 
dezoutwa mo pou raple souvni yo. 


Modènite kolonyal pa gen jwèt. Pa gen endijèn ankò, l al 
chache Nèg an Afrik. Tout mwayen bon, depi se pou ranmase 
richès pote ale an Ewòp. Sou tè d Ayiti, Nèg bourike pandan desan 
lane jouk yo rive kase chenn. Sou tè Brezil, se apenn nan fen 
diznevyèm syèk la yo resi vote yon lwa pou kaba lesklavaj. Men 
anvan yo fè sa, premye abitan Lamerik yo, kit se Ayiti osnon 
Brezil, kit se Ajantin osnon Venezyela, kit se Meksik osnon 
Etazini, modènite kolonyal detri jouk nan dènye rasin yo. Se nan 
kèk ra kote, tankou Amazòn, kote gen kèk rasin endijèn ki rete 
osnon ankò nan Bolivi kote gen Endijèn reparèt tèt yo. 


Nan eee 


Se pa sèlman Lamerik modènite kolonyal la anvayi, Pase 
Lazi li la, Lafrik menm rele 1 chèmètchèmètrès. Yo kontinye avèk 
kolonizasyon an san yo pa menm pase yon timen ladan. Jouk 
Dezyèm Gwo Lagè a. 


Devan kantite moun lagè sa a pote nan peyi san chapo, mèt 
lemond yo vin konprann nesesite pou tabli lapè. Sa yo menm 
deside rele lapè a. Yo konprann lapè y ap pale a p ap ka danse kole 
avèk kolonyalism ki vlope lemond. Yo deside fòk kolonyalism 
chanje fòm. Fòk li chanje diskou. Plop! Yo jwenn li. Devlopman! 


Devlopman. Se nouvo diskou sa a mèt lemond yo jwenn 
pou kontinye sistèm kolonyal la. Kidonk, fòk yo deklare 
kolonizasyon fini pou kolonizasyon an kapab kontinye pirèd. Fòk 
yo retire lame yo nan Tyèmond lan. Fòk yo retire enstitisyon 
kolonyal yo tou. Menm si se menm travay la k ap rapousib, men sa 
pa ka rapousib sou menm fòm nan. Fòk gen enstitisyon tounèf pou 
kontinye fè menm travay la. Ki kote y ap jwenn enstitisyon sila a? 
Se LONI k ap bay li. Yo pral jwenn yon bèl tinon pou ba li: 
Òganizasyon ki pa gouvèlman. Tout moun yo rele 1 ONG. 


Pa gen yon sèl moun je klere ki janm pran kaka poul pou 
jòn ze. ONG kapab toujou di li pa gouvèlman. Men tout moun 
konnen trè byen kisa yo rele ONG: se bra ideyolojik kapital la pou 
l lonje tout kote leta pa vle rive. Epi ki moun k ap gade ki pa wè 
nan chak bagay se leta yo mete deyò pou ONG ka anvayi? 


Men fòk ou gen nen fen. ONG pa tire zam okenn kote, 
tankou lapolis ak lame ki yo menm tou se bra kapital la. ONG se 
pito nan lespri moun li aji pou vire lòlòj fèb. Pa egzanp, depi se 
pwoblèm sosyal ki mete travayè yo bab pou bab avèk kapitalis 
boujwagrandon sousèt yo, ONG pote solisyon teknolojik pou yo. 
ONG anvayi tout peyi yo rele Tyèmond yo, se kwazad yo fè pou 
preche levanjil devlopman. Konsa pou rezoud pwoblèm 
“soudevlopman” nan peyi sa yo, yo te deja gen solisyon an nan 

valiz yo: se modènizasyon. Se pa nan bouch predikatè ak misyonè 
ONG yo w ap janm tande devlopman ak soudevlopman se palmis 
ak tonton Nò sou degouden. Alewè pou yo ta di ou si ONG se 
gouvèlman tou. 


ONG: ki gouvènman ou ye? Se deba sila a Asosyasyon 
Inivèsitè ak Inivèsitèz Desalinyèn pwopoze nan kayè pwogresi 2 a. 
Se yon gwo brase sou 4 pozisyon diferan sou ONG nan peyi a. 
Anndan deba a, gen yon bagay ki rete klè: yon moun ki vle 
konprann ki kalte gouvènman ONG yo ye nan peyi d Ayiti blije 
gade ki kalte peyi nou ye, kidonk, etidye avèk pasyans fòmasyon 
sosyal ayisyen an. Epi tou, nan sitirasyon nou ye a, si ou pa gade ki 
kalte mannigans Entènasyonal Kominotè a ap fè nan peyi a, ou p 
ap ka fin konprann avèk ki ladrès kapital entènasyonal la kwaze 
pye sou lestonmak peyi a. 


Se demach sa a Jn Anil Louis-Juste envite nou fè avèk li 
pou dekouvri ansanm ki gouvènman ONG ye. Li twoke kòn li avèk 
yon seri save sou ONG tankou Aliette Mathurin ak lòt ki ekri 
ansanm avèk li yo, Sauveur Pierre-Étienne, Eric Gallibur. Jn Anil 
Louis-Juste pwofite tou dyaloge avèk yon seri save ONG nan peyi 
Brezil kote li te etidye. Men, se pa dyalòg dan griyen. Jn Anil pa 
yon premye vini nan kesyon sa a. Li pwodwi plizyè liv deja sou 
koze a, pami yo Entè-OPD kalfou pwojè (1993). Pigwo tèz li fè 
sou kesyon ONG an 2007 pou l te ka pran dènye grad li nan 
Inivèsite Federal Pènanbouk, se yon referans anndan inivèsite sila 
a. Tit tèz la se : “Internacional Comunitaria: ONGs chamadas 
alternativas e Projeto de livre individualidade. Critica a parceria 
enquanto forma de solidariedade de —espetaculo no 
Desenvolvimento. de comunidade no Haiti”. Nou kapab tradwi ! 
konsa: “Entènasyonal Kominotè: ONG ki rele tèt yo altènativ anfas 
Pwojè libète pou tout moun nan. Kritik sou patenarya ki se yon 
fòm solidarite espektak anndan Devlopman kominotè a an Ayiti”. 
Se yon referans anndan inivèsite sila a. Nou temwen avèk de je 
nou kijan, anndan Inivèsite Federal Pènanbouk, pwofesè k ap 

oryante etidyan doktora pa janm bouke voye etidyan yo al pran 
modèl sou tèz sila a. Non sèlman pou prèv gwo kapasite lotè a pou 
l prepare tèz li avèk metòd. Men tou paske tèz la pote yon seri 
konesans sou ONG nan lemond pèsonn pa t ankò dekouvri. ONG: 
ki gouvènman ou ye?, ofri Jn Anil yon okazyon pou pataje avèk 
pèp ayisyen moso nan tèz la, paske se pèp ayisyen ki vrè mèt tèz 
la. 


Pa gen dout, apre yon moun fin li moso tèz sa a, l ap 
konprann ki gwo wòl ONG ap jwe nan kenbe peyi d Ayiti nan 
malsite. Sa ki vle di, moun k ap chache wout demen miyò pa 
sèlman pou tèt pa li, men pou tout moun menm jan avèk li, ap rive 
idantifye moso nan travay nou dwe fè ansanm pou retire chenn 
newokolonyal yo nan lespri nou. 


Franksegi 
27 me 2009. 








Koze devan pòt 


Depi lè ni esklav ni fanm ni etranje pat gen dwa ochapit, 
gouvènman te toujou rete anba men ti ponyen yo rele pwopyetè. 
Se sitou moun save sa yo ki te gen dwa prevwa sa k pral pase 
epi deside pou kontwole lavni. Nan moman sa a, se te filozòf yo 
te konsidere ki gen kapasite sa a. Pratik sa a te rele demokrasi 
tou! 


Firanmezi demokrasi oligachik sa a t ap devlope, se konsa 
tou li t ap fè lènmi. Kidonk, li te vin bezwen defann tèt li. Konn 
reflechi pou prevwa, se te youn. Men tou, konn batay pou defann 
tèt ou, se yon lòt. Ladrès militè vin tounen yon manman pyès nan 
plan pou demokrasi elitis la fè chimen l. 


Nou kapab di: gouvènman pran fòm dapre nannan enterè ti 
ponyen k ap dirije yo. 


Antouka, malgre taktik militè moun sivilize yo, moun yo 
rele sovaj yo te vare sou yo jouk yo tabli pwòp fòm gouvènman pa 
yo ki chita sou konn fè lagè ak priye granmèt. Chak gèrye vin 
tounen yon pwopyetè ki mèt e senyè nan kanton l. 


Se gouvènman militè relijye sa yo ki te anvayi peyi premye 
ayisyen yo. Peyi nou an te divize an kasika; chak kasik se te yon 
gwo konseye k ap veye sou lavni kominote a, sa vle di sou pataj 
rekòt yo, sou fèt kolektif yo, elatriye. Pyès moun pat pwopyetè. 
Envazyon sa a deranje òganizasyon sosyal kominotè a. Li tabli 
rejim esklavajis pou piye richès lò ak souse san ayisyen yo. 


Lafrans pat ko vin tabli Sendomeng lè gouvènman militè 
relijye sa yo te vin wè nesesite ki genyen pou yo fè lapè nan mitan 
yo. Nan lane 1648, yo reyini pou yo mete kanpe premye fòm 
gouvènay entènasyonal. Nan akò Wesfali a (Almay), yo rekonèt 
chak peyi granmoun tèt li, epi okenn lòt pa gen dwa vin fè 
agresyon sou li. Se kòmkidire dwa yon granmèt bay yon ti fanmi 

pa sifi pou 1 gouvènen; li ta blije chèche akò lòt ti fanmi nan lòt 
peyi. 


Dwa entènasyonal parèt akote dwa diven. Yon pwofesyonèl 
tou vin egziste: se anbasadè. Nan koloni yo, se pito gouvènè ki te 


genyen, tankou Sendomeng, menmsi yo te egziste anvan kontra 
Wesfali a. | 


Nan moman feyodal yo, se lakanpay ki t ap domine lavil, se 
senyè ki t ap oryante biznis komèsan ap fè. Atelye yo pat gen dwa 
depase 10 apranti, dekwa pou yo pa devlope plis pase travay 
peyizan yo te fòse fè sou tè grandon. Men, nan koloni yo, pwoblèm 
klas moun dominan yo, kidonk plantè yo, te chita sou twòp benefis 
komèsan metwopoliten yo fè sou travay esklav bitasyon kann yo, 
parapò ak gany plantè yo. Yon bò, libète endividyèl chavire dwa 
diven; yon lòt bò, lib endividyalite ranvèse kapital esklavajis. 
Viktwa revolisyonè sa yo kraze akò Wesfali a, jouk belijeran 
kapitalis yo tanmen premye gwo lagè a (1914-1918). 


Nan finisman, yo mete ansanm pou yo kreye Sosyete pou 
tout Nasyon, men an reyalite, se te pou Lewòp ak Etazini plis 
Japon. Pou koloni yo, yo te prevwa ranplase kòd kolonyalis la avèk 
kòd devlopmantis la. Se nan sans sa a, prezidan Wilson te deklare, 
endepandans se dwa tout pèp genyen; devlopman sa a, se tankou 
libète endividyèl nan peyi sousè yo. Nan plas ministè pou koloni, 
yo mete Ajans pou koperasyon entènasyonal. 


Teren ideyolojik la te deja tou pare lè Òganizasyon 
Nasyonzini (ONI) pran desizyon pou legalize yon pratik ki ride 
nan gouvènen pou lapè kapital. Se nimewo 71 Manman Lwa 
dezyèm Sosyete pou tout Nasyon yo, ki montre enpòtans pou 
“Òganizasyon ki pa gouvènman” (ONG) bay konsèy sou chimen 


Jn NO 


' Pou nou konprann lide sa a, nou blije sonje : nan sistèm feyodal la, se granmèt 
ki te bay pouvwa. Se sitou yon ti fanmi ki te resevwa don sa a nan revelasyon 
yon granmèt. 

gouvènman nasyonal ak enstitisyon entènasyonal dwe pran pou yo 
oryante relasyon sosyal ak ekonomik nan lemonn. Pou di kalte 
konpòtman sa yo se pa yon fòm politik tounèf ki parèt, pou regle 
politik ekonomik ak politik sosyal? 


Kèlkilanswa repons nou jwenn, ONG yo parèt nan yon tan, 
yo devlope nan yon lòt. Yo mennen politik sosyal, yo pwoteje 
ideyoloji devlopmantis. Aktivite sa yo, se aktivite ki' pèmèt 
òganizasyon osnon enstitisyon sa yo kontwole kè ak lespri klas 
moun k ap viv pwoblèm sosyal yo. Alòs, li ta enteresan pou moun 
gade kouman yon kalte gouvènman entènasyonal kapab bay moun 
kondit nan nivo lokal. 


Nan ti tèks sa a, nou seye gade ki kalte ak kantite pozisyon 
ki genyen sou nannan ONG. Nou rale listwa peyi nou pou nou 
gade divès fòm li pran, dekwa pou nou dekouvri bout devlòpman 
an. Libète byennèt la, se mezi bouchon ONG, paske y ap fè 
devlòpman pou kapital la nan boutèy blan rasis. 


San di pètèt, nou fè erè nan etidye fòm ak nannan ONG nan 
listwa libète plenn pou lavi a, men se pa Asosyasyon Inivèsitè ak 
Inivèsitèz Desalinyèn (ASID) ki responsab. Se pito lespri nou ki 
kapab pa fin rive nan matrite. Nou gen lespwa, diskisyon lektè yo 
ap fè, pral ride nou fè plis jefò toujou pou nou laji lespri nou. Men, 
antouka, se yon moso nan pozisyon nou te demontre pou pran 
dènye grad nou nan lekòl. 


Pou n fini, n ap di Maria de Fatima Gomes de Lucena mèsi 
pou akonpayman li te ban nou man fè tèz la. Nou p ap bliye 
remèsye Emanuela Paul ki te konsanti tape ti tèks sa a, ki se yon 
ranmase Tèz Doktora nou an. 

Jn Anil Louis-Juste 
Pòtoprens, 10 mas 2009. 

I. An nou prezante pwoblèm nan 


Nan modènite kolonyal la, devlòpman parèt avèk pwogrè. Yon 
bò : boujwa t ap goumen kont grandon an Ewòp. Yon lòt bò, leta 
grandon yo te tabli koloni nan Amerik la, paregzanp. Boujwazi 
ewopeyèn nan tou vin pwofite kolonizasyon an. 


Nan lane 1918, nan batay kont Revolisyon Bòlchevik la ki t ap 
layite kò 1, prezidan Etazini an bati yon plan politik pou 1 
dekouraje peyi kolonize ki ta vle suiv chimen bòlchevik ki fè fanm 
gen plis dwa pou yo vote. Nan diskou 14 pwen li fè nan dat 8 


janvye 1918, devan kongrè a, li trase politik Etazini. Nan 14 pwen 
yo nou jwenn : 


Pou yo kraze tout baryè ekonomik, depi sa posib; 
2) Pou gen yon devlòpman otonòm nan mitan pèp 
Otrich ak Ongri ; 

e 3) Pou yo kreye Sosyete Nasyon, dekwa pou ti Leta ak 

- Gwo Leta jwi garanti youn pou lòt sou endepandans 

politik yo ; 

e 4) Pou yo ajiste jisteman tout revandikasyon koloni yo 
genyen. 


Se konsa, grandèt majè pèp yo vin pote non devlòpman politik 
osnon souverènte popilè, ki mache men nan men avèk liberalism 
ekonomik ak liberalism politik. 


Anvan dezyèm gwo lagè a bout, Etazini mete kanpe enstitisyon 
ki pou rapousuiv plan pou kontwole tout peyi sou latè: Bank 
Mondyal, Fon Monetè Entènasyonal ak Òganizasyon Mondyal pou 
komès yo (Jiyè 1944). Òganizasyon Nasyon Zini vin pran plas 
Sosyete Nasyon yo. Youn nan bagay ki parèt nouvo ladann, se 





? «“ El fin de la Guera Fria” in WWW. historiasiglo20.org. Nou te jwenn li nan 


: dat 14 fevriye 2006. Se diskou sa a ki defini politik entènasyonal enperyalism 
etazinyen an, apre Premye Gwo Lagè a. 

dispozisyon yo pran pou kreye Òganizasyon ki pa ta gouvènman 
(ONG) (Atik 71 Manman Lwa ONT). 


Plan Marshal 13 milya dola a ale nan sans pou rekanpe Lewòp 
ki te devaste nan lagè a. Etazini tou pwofite bay tèt li dwa pou l 
defann patnè kapitalis yo kont sistèm kominis la ki t ap vale teren.” 


Nan batay kont Revolisyon Kibèn nan, prezidan John 
Fitzgerald Kennedy mete kanpe Pwogram Alyans pou Pwogrè, sou 
pretèks 1 ap batay kont soudevlòpman. Nan dat 4 septanm 1965, 
Pap Paul VI beni Devlòpman tankou yon lòt ti non lapè. Se tren 
devlòpman an ki te derape, paske ONI te gen konviksyon si yo 
kontinye avèk kolonyalism nan, konpòtman sa a t ap anpeche 
koperasyon ekonomik entènasyonal la layite kò l, epi li t ap milite 
kont lapè Inivèsèl ONI ap chèche a. Men, Asanble Jeneral ONI 
avèti pou « volonte tout pèp lib yo », «pwomosyon pou pwogrè 
sosyal », « ogmantasyon nivo lavi anndan dizon pi laj sou libète 
a», tou sa dwe fèt « san kontrarye devwa pèp yo genyen ki soti 
nan koperasyon entènasyonal ki chita sou prensip benefis solidè ak 
dwa entènasyonal », tandiske pèp yo ta kapab « itilize lib e libè 
richès ak sous richès natirèl yo pou tèt yo ». Kidonk, volonte 
politik lib la ta dwe fèt anndan relasyon ekonomik entènasyonal 
inegal yo. Se kòmkidire, kò lide devlopmantis la vin rapousuiv sou 
twa (3) tèt Revolisyon Franse a : Libète, Egalite, Fratènite. 


Li prèske klè, demach pou entèvni sou pwoblèm sosyal yo vide 
nannan sosyal ak istorik menm pwoblèm sa yo. ONG yo ki parèt 
ansanm ak batanklan enperyalis etazinyen yo, parèt tankou 
enstitisyon k ap fè devlòpman lokal osnon devlòpman kominotè. 
Nan lane 1988, -Aliette Mathurin, Bemard Zaugg ak Emst 
Maihurin te fè konnen, gen 104 ONG Leta rekonnèt. 86 ladan yo, 


" Se akò sa a yo rele Doktrin Truman nan. 

se enstitisyon USAID finanse jouk li fòse yo gwoupe nan « Haitian 
American Volontary Agencies » (HAVA)" 


Gen 4 pozisyon sou ONG an Ayiti : 


1) ONG ap kolabore ak Leta osnon | ap apiye moun 
peyizan ; 


2) ONG ogmante depandans Ayiti, paske li pa fouti kreye 
mouvman otonòm, akòz valè dominan yo ki antre nan 
demach pou devlòpman an; 


3) ONG kapab ride peyi devlope atravè yon leta 
demokratik k ap planifye aksyon yo epi kòdone yo; 


4) ONG ki se pwojè devlòpman kominotè, pa gen okenn 
kapasite pou ! mennen nan demokrasi. 


Nan premyè pozisyon an, lotè yo reflechi sou plas ONG yo 
okipe nan koperasyon entènasyonal la epi sou kontèks sosyal ak 
ekonomik kote ONG yo kale ak deplòtonnen an Ayiti. Konsa, yo 
pran ONG pou « Òganizasyon otonòm, san objektif pou fè pwofi, 
epi resous finansye yo soti nan kotizasyon volontè yon piblik ki laj 
fè; dirèkteman osnon endirèkteman li travay nan domèn 
enfòmasyon ak sansibilizasyon opinyon piblik, li ride fè 
devlòpman, li pote sekou nan katastwòf yo. ») 


Pou Eric Gallibur li menm, sa k enpòtan, se soti nan tablo 
jeneral ONG nan lemonn epi plase 1 kòm enstitison an Ayiti. An 
verite, lotè sa a repran sèlman pozisyon Aliette Mathurin ak 





“ Aliette Mathurin ak kol. Implantation et Impact des organizations non- 
gouvernamentales. Contexte général et étude de cas (Haiti). Ed. CIDIHCA ak 
SHSE, Laswis, 1989. 


 Aliette Mathurin nan liv nou deja site a. 

kolaboratè li yo te pran.” Paske, daprè Gallibur: « ONG se yon 
òganizasyon otonòm, san bi pou fè lajan, epi resous li yo soti nan 
kotizasyon volontè yon piblik ki laj fè, men yo soti tou nan legliz 
ak pouvwa piblik yo. Dirèkteman osnon endirèkteman li travay nan 
enfòmasyon ak sansibilizasyon opinyon piblik, li ride fè 
devlòpman (medikal, sosyal teknik, ekonomik, edikatif (...). Li 
fonksyone ak patisipe sou fòm asosyasyon kominotè kolektif. »' 


Se prèske menm konpòtman an Sauveur Pierre Étienne 
genyen lè li konsidere: «(...) pou nou menm, ONG yo se 
enstitisyon ki reyini yon seri pwofesyonèl ki anvi ride sektè ki 
defavorize nan « sosyete sivil» la epi jwenn fon ki soti nan èd 
prive osnon piblik pou devlòpman. Yo travay nan fòmasyon, 
rechèch, apui teknolojik ak finanse devlòpman kominotè. Yo pa 
gen bi pou fè lajan epi entèvansyon yo antre nan batay — kont 
soudevlòpman. »" 


Ou ta di, Étienne vle parèt pi modèn : ONG yo travay nan 
sosyete sivil la ! 


Nan dènye pozisyon an, lotè a ta montre li menm li 
radikal : «(...) teknisyen toujou plis benefisye pase popilasyon 
sible pou yo ride a. Eske se paske popilasyon pòv peple twòp ? 
Ositou se paske pwojè devlòpman yo pa touche rasin pwoblèm 
sosyal yo ? a 


Jn Anil Louis-Juste defini yon ONG konsa : « Se yon 
pwojè devlòpman ; sa pa vle di devlòpman pou sa. Nouvo pwojè 





é Éric Gallibur. Organizations non-gouvernementales et participation politique 
en Haiti. Memwa Metriz nan Sosyoloji, Inivèsite Bòdo, 1990. 

” Si nou gade paj 14 Gallibur a, epi nou kwaze l avèk paj 60 liv Mathurin an, n 
ap reyalize Gallibur fè yon pike kole. 

8 Sauveur Pierre Étienne. Haiti : L'invasion des ONGs. Edisyon CIDIHCA, 
1997, p. 61. 

Entè — OPD” a pa pral kreye mwayen pou devlòpman, paske li 
chita sou menm baz la ak menm nannan pwojè enperyalis yo. 


` Konsa, òganizasyon peyizan yo dwe chanje nannan yo erite 
nan pwojè devlòpman yo, pou yo vin tounen zouti reyèl pou 
devlòpman. Pou sa rive fèt, yo dwe transfòme tèt yo an zam pou 
transfòmasyon. » 


Nan peyi Brazil kote nou te etidye, pozisyon yo pa 
depaman. Rubem César Fernandes pran ONG yo pou enstitisyon 
prive k ap fè travay piblik.'' Pou Miguel Darcy de Oliviera, ONG 
ap chèche fè byen pou tout popilasyon: « Se pa ni antrepriz, ni 
gouvènman, men sitwayen k ap patisipe, nan yon fason espontane 
ak volontè, nan yon seri aksyon ki gen objektif pou fè tout moun 
byen.»'” Se menm pozisyon an Nanci Valadares de Carvalho pran 
lè li defini ONG yo: «(...), gwoup sa yo rive nan modèl 
òganizasyonèl ki fè yo diferan parapò ak enstitisyon politik ak 
sosyal ki te konn simaye pawòl patisipasyon ak entegrasyon 
sitwayènte nan may sosyete sivil klasik la. ONG sa yo, grassroots 
osnon òganizasyon baz, yo te tabli nan lane 1970 nan peyi 
devlope yo, epi rapidman yo etann nan lemonn antye, tankou yon 
manifestasyon ki pran devan, sou kriz gouvènans ki enstale nan 
sistèm mondyal la. »” 





? Se non platform ONG yo te chwazi lè yo ta pra! di se pou òganizasyon popilè 
yo tounen ti antrepriz k ap fè biznis. Yo menm, yo te di yo se òganizasyon k ap 
fè pwomosyon pou Devlòpman (OPD). 

"" Jn Anil Louis- Juste. Entè-OPD- Kalfou pwojè, Enprimè II, Pòtoprens, 1993, 
p. 8. 

"" Rubem César Femandes. Privado Porém Piiblico. O Tercciro Setor na 
América Latina. Edisyon Relume Dumara, Riyo 2002. 

"" Deja site. Prefas, p. Li. Nou kapab konprann pozisyon dwategòch sa a ki vle 
fè konprann aksyon espontane kapab rive nan byennèt kolektif. 

" Nanci Valadares de Carvalho. Autogestèo. O nascimento das ONGs. Edisyon 
Brasiliense, S4o Paulo, 1995. 

Se yon etazinyen ki rele Lester Salamon ki pwopaje lide yo 
rele Twazyèm Sektè a: « Nan konbine chapant prive ak objektif 
piblik, akòte tay yo ki jeneralaman piti, grasa koneksyon avèk 
sitwayen yo, akòz yo elastik epi yo gen kapasite pou yo pran 
inisyativ prive ki apiye sou objektif piblik, òganizasyon sa yo ap 
ogmante anpil dekwa pou yo ranpli yon seri fonksyon piblik: ride 
rann sèvis vital moun bezwen, tankou sante, edikasyon, charite, 
souvan nan patenarya avèk leta ak mache a ; ankouraje malere yo 


`epi atire atansyon popilasyon yo sou pwoblèm ki pa jwenn 


satisfaksyon ; yo afiche motivasyon atistik, relijye, kiltirèl, etnik, 
sosyal, ak rekreyatif; bati kominote epi fasilite maranday ant 
kwayans ak solidarite ki nesesè pou gen establite politik ak pwogrè 
ekonomik ; epi, an jeneral, mobilize inisyativ endividyèl pou byen 
kolektif. » 


Se pozisyon etik sa a Michael Hardt ak Antonio Negri 
gwosi nan liv yo rele « Empire » a: «(...) pisans entèvansyon 
enperyalis yo ta kapab pa sila yo ki posede dirèkteman zam ki gen 
plis fòs fann fwa, men sila yo ki gen zouti moral yo. Sa nou rele 
entèvansyon moral la, li pratike chak jou, nan yon seri òganizasyon 
tankou medya ak òganizasyon relijyèz, men sila yo ki pa enpòtan 
yo, nou ta kapab rele yo òganizasyon ki pa gouvènman ki yo 
menm aji sou fòm egzijans etik ak moral, paske yo pa dirèkteman 
marande avèk gouvènman yo. » 


James Petras pa dakò avèk lotè sa yo. Li regrèt dèske : 
« Gen yon dezyèm kouran ki depase diferans ant Nò ak Sid. Li ta 
chita nan plan batay pou « devlòpman altènatif» ONG yo ap 
pwopaje a. Varyete twazyèm vwa sa a deklare sosyete sivil la gen 
viktwa yon bò kont kapitalism « Neyoliberal » la, ak lòt bò kont 





“ Lester M. Salamon. Partners in Public Service. Government Non Profits 
Relation in the modem Welfare State. Edisyon John Hopkins, Lond, 1995, pp. 
3-4. 
5 Michael Hardt ak Antonio Negri. Empire. Edisyon Havard ak Cambridge, 
Lond 2003. 

«etatism » nan (ki gen ladann sosyalism, kominism, popilism, 
nasyonalism ak etatism pou byennèt). Yo pran pozisyon pou yon 
« devlòpman ki chita sou kominote epi ki fèt daprè èd solidè, 
jesyon mikwoantrepriz ak solidarite nan mitan ti gwoup yo. » 


` Pa gen dout, James Petras kwè ONG yo : « Mete aksan sou 
pwojè alye mouvman ; yo mobilize moun pou pwodui sou' kote, 
olye pou batay pou kontwole prensipal mwayen ki genyen pou 
pwodui richès ; yo konsantre fòs yo nan asistans teknik ak 
finansyè pou pwojè yo olye yo chita sou kondisyon fondalnatal ki 
bay lavi chak moun yo fòm. »'” 


Nou p ap kontinye prezante pozisyon sou ONG. Nou panse 
pozisyon sa yo sifi pou nou konsidere kesyon an nan peyi nou. N 
ap ranmase l konsa: anndan koperasyon entènasyonal pou 
devlòpman, òganizsyon ki di yo pa gouvènman, vle parèt 
pwogresis. Men, Carlos Montafio di se « yon nouvo modèl pou 
entèvansyon sosyal ki parèt. »'# Antouka, si yo tanpe pwogresis, 
yo vle montre nesesite ki toujou genyen pou moun libere tèt yo. 
Alòs, nan ki mezi pratik edikasyon popilè ak devlòpman kominotè, 
ki se makfabrik ONG ki rele tèt yo altènativ an Ayiti, yo 


koresponn avèk solidarite Entènasyonal Kominotè a ap pratike an 
Ayiti ?' 


Pou .nou seye reponn kesyon sa a, nou pral gade 
kontradiksyon ki genyen ant pwojè devlòpman tout moun ki 
genyen nan koumansman fòmasyon sosyal ayisyèn nan, ak pwojè 
devlòpman kominotè yo. Nan yon premye moman, n ap kanpe 
m Ya A A 


"" James Petras. Imperialismo y Barbérie Global. El lenguaje imperial, los 
intelectuales y las estupideces globales. Edisyon Pensamiento Critico, Bogota, 
2001, p.213. 

James Petras. « ONG ao servigo do imperialismo » nan James Petras ak Henry 
Weltmeyer. Hegemonia dos Estados Unidos no novo milènio. Edisyon Vozes, 
Pétropolis, 2000, pp. 185-186. 

"" Carlos Montaito. Terceiro Setor e Questio social. Critica ao padrio emergente 
de interveng2o social. Edisyon Cortez, Sio Paulo, 2003. 

Fòmasyon sosyal la apati pwojè libète ak byennèt la. Nan yon 
dezyèm moman, n ap pran kèk ONG altènativ, n ap analize pratik 
yo parapò ak filozofi libète byennèt la. Boutofen, nou pral chita 
sou posibilite pou ONG sa yo ta rekonekte avèk nesesite libète 
byennèt la. 


II- Fòmasyon Sosyal Ayisyèn nan, ak kriz leta a an 
Ayiti. 


N ap seye kanpe nannan sosyete ayisyèn nan, paske li limite 
entèvansyon ONG nou vle etidye yo. Dayè, nou konnen, depi apre 
Karl Marx, nou konnen pa gen yon enstitisyon ki pa parèt si se pa 
nan yon tan ak nan yon espas. 


Se konsa n ap gade kouman Leta Ayisyen kale ak kouman li 
grandi, kouman sistèm kapitalis la oryante ekonomi peyi a, epi 
kouman gouvènman yo te manyen “Kriz” la. 


2.1- Batistè Sosyete ak Leta an Ayiti 


Nou reprezante premye peyi ki granmoun tèt li nan Amerik 
latin nan. Epi tou, nou se sèl revolisyon esklav fè nan listwa limanite, 
men jounen jodi a, yo di se nou menm ki pi pòv nan rejyon an. San 
yo pa di kouman sistèm esklavajis la te drennen richès nou te pwodui 
yo pou devlope modènite nan peyi Lafrans; san yo pa pale sou 
premye lokipasyon meriken ki dechapante milye riral la nan 
santralize tout bagay nan Pòtoprens, nan piye resous natirèl ki te rete 
yo ; san yo pa di kouman sasinay sou kochon kreyòl an 1979-1981 fè 
peyizan yo vin pi pòv ! 


Enperyalis yo pito rale linèt rasis ak natiralis yo pou yo 
esplike malsite ayisyen. Genyen ki di se nèg ayisyen ki pa kapab 
gouvènen tèt yo; gen lòt ki di se paske nou manke richès natirèl. Nan 
esplikasyon sa yo, yo tenyen limyè listwa. Se konsa yo toujou separe 

Leta ak Sosyete. Epi, yo li pwoblèm politik peyi a san rasin sosyal 
yo. 


Zansèt nou yo fonde sosyete a kont envazyon, kont 
diskriminasyon, kont dominasyon, kont esplwatasyon. Lè Jan Jak 
Desalin chwazi Ayiti, se pou l te devlope peyi a selon pratik solidè 
endijèn yo. Esklav yo t ap batay pou libète total. Kongrè 14 dawout 
1791 la kanpe libète pou emansipasyon sa a anfas libète pou 
manipilasyon ki se makfabrik Revolisyon 1789 la. Konsa, nou kapab 
di, Sosyete ayisyèn nan, fèt nan sistèm esklavajis Sendomeng nan : 
tout richès te fèt pou Metwopòl la, ki se ti non peyi sousè a. Pat gen 
rapò òganik ant moun ki t ap viv nan koloni an, paske chak gwoup 
moun te koresponn sèlman avèk Lafrans." 


Ayiti te òganize an 5 pwovens. Chak pwovens te gen yon 
kasik ki t ap dirije l. 8 san mil karayib, sibone ak Arawak yo te viv 
selon prensip natirèl. Men, travay fòse yo te sibi fè yo te vin deperi 
rapidman.”" « Depi 1501, yo koumanse antre esklav afriken nan zile 
a. Se achte yo te achte yo » (Nau, p. 276). Jouk nan mwa me 1681, 
se 6658 moun ki t ap viv nan koloni an. Daprè Michel Hector ak 
Claude Moise, nan mitan yo, ou te konte 1063 nèg ak 725 nègès. 
Men, an 1701, te gen tan gen 20000.”' 


Sendomeng, se te yon koloni pou kolon franse fè richès rapid 
epi retounen al jwi nan peyi yo. Tout aktivite ki fèt ladann, se pou 
Metwopòl la, epi se Metwopòl la ki pou fè l. Pratik Sosyal sa a fè 
moun yo fè esklav yo tounen bourik k ap travay ak baboukèt pou 


Re 
"" Nou sonje, se Kristòf Kolon ki te anvayi Ayiti Kiskeya an premye, nan dat 6 
desanm 1492. Li te pran bout tè a pou Izabèl ki te rèn peyi Lespay. Nan' batay 
avèk Lafrans, Lespay vin sede Lafrans pati lwès nan Zile a, daprè akò ki te pase 
an Riswik (Lasuis) nan ane 1697. 

Emile Nau. Histoire des caciques d'Haiti. Edisyon Patrimwan, Pòtoprens, 
2003. : 
” Michel Hector ak Claude Moise. Colonisation et Esclavage en Haiti. Le 
régime colonial frangais a Saint Domingue (1625-1789), Edisyon Deschamps ak 
CIDIHCA, Pòtoprens 1990. 

chwal galonnen san brid. Se konsa, franse yo pa kite okenn tras lekòl 
nan koloni an. Poutan, lavèy 1791, 452000 esklav te gen tan ap viv 
nan koloni an. Pri yon esklav te soti nan 1500 liv (1742) pou rive nan 
3300 liv (1789).”” Tank biznis la te rapòte rant, se tank yo pezesouse 
kapasite travay esklav yo. Selon Jean Fouchard, se pa anpil esklav ki 
te rive viv plis pase 15 lane sou plantasyon, tank yo te travay ant 16 ` 
ak 18 tè chak jou. Valè machandiz Sendomeng te rann Lafrans te 
konte pou 150-200 milyon liv nan yon lane. Sa fè komès Lafrans 
avèk lòt peyi te depase 300 milyon liv nan ane 1776.” 





Afriken yo fè tounen esklav yo te deja yon machandiz anvan 
kolon fòse yo pwodui lòt macahndiz. Se pou sa Kòd Nwa a te 
konsidere yo tankou bagay yon kolon genyen. Epi koloni an, se te 
yon moso teritwa Lafrans lòt bò dlo. Kidonk, okenn save pa di verite 
lè yo separe liberalism franse avèk esklavajism nan Sendomeng . Se 
ji kont makònay sa a Boukman te fè Diskou Bwa Kayiman an. Se pou 
kase chenn liberalism esklavajis Sendomeng nan, zansèt nou yo te 
| panse libète byennèt la, epi goumen pou reyalize l. 





Nan liberalism esklavajis la, se sèl komèsan metwopoliten yo 
ki te ranpòte. lamayòl. Plantè yo, ki te mèt bitasyon yo, te gen 
pwoblèm sou distribisyon richès esklav yo pwodui: «Nan mwa 
janvye 1789, plantè yo te òganize eleksyon an kachèt pou yo te 
|— delege palmantè yo nan peyi Lafrans, dekwa pou yo te defann pwòp 
po enterè yo »”". Nan batay politik sa a, plantè yo fè alyans avèk ti blan 
! yo ki te pote non blan mannan. An 1790, yo tabli yon Asanble nan 

Senmak, pou yo montre volonte ak enterè yo genyen pou yo koupe 
fache avèk prensip kolonyal ki gide liberalism esklavajis la. Men, yo 
te pran pòz, se patizan revolisyon 1789 la yo ye. 





3? jean Fouchard. Les Marrons de la: liberté, Edisyon Deschamps, Pòtoprens, 
1988. 

2 Idem, p.143. 

# Michel Rolph Trouillot. Ti dife Boule sou Istwa dAyiti. Edisyon Lakansyèl, 
Bwouklin, 1977, p.6l. (Se nou menm ki ekri tit la daprè règ ki egziste jounen 
jodi a). 

Batay pou libète ekonomik plantè blan yo leve plim sou do 
pwopyetè metis yo. Yo pote boure sou sèn politik la, paske nan 
liberalism esklavajis la, yo te konsidere yo enferyè parapò avèk 
pwopyetè blan yo, men siperyè parapò avèk esklav yo, menmlè 
esklav la ta rive achte pwòp libète l. 


Pou plantè blan yo anpeche pwopyetè metis yo vin 
politikman egal avèk yo, yo te pito mete zam nan men 3000 esklav 
nan Nò pou te kraze lame Vensan Ojea ki te lidè pwopyetè metis yo. 


Kidonk, klas pwopyetè t ap goumen nan Sendomeng pou yo 
dirije sosyete liberal esklavajis la selon enterè ekonomik ak politik 
yo. Yo te sèvi avèk libète fòmèl ki te kouche sou papye revolisyon 
1789 la. Tank yo egoyis, tank yo avèg: yo pa menm konsidere 
esklav yo se moun tou, jouk yo rive fè esklav goumen « pou yo » 
nan lespwa pou yo retounen esklav nan chenn liberal esklavajis aprè 
yo fin kraze lènmi metis yo. Antouka, se Leta liberal esklavajis la ki 
te souke. Ant 1789 ak 1791, li pran gwo soukous. Se konsa, mawon 
yo vin santi yo lib pou yo òganize kongrè 14 dawout la, ansanm avèk . 
afriken yo kenbe sou plantasyon. Nan sans sa a, depamans dèyè 
manman ant pwopyetè blan ak pwopyetè metis, plis ti dife ki t ap 
boule ant komèsan metwopoliten ak pwopyetè blan, te kreye 
kondisyon pou esklav yo tounen aktè enpòtan nan lavni koloni an. 
Vin jwenn nan koloni batay ant Lafrans, Langletè ak Lespay te 
konplike sitirasyon Sendomeng lan. Ant 1792 ak 1794, otorite franse 
yo te branlan nan koloni an; nan lane 1793, yo te blije distribye 
30000 fizi bay sòlda kiltivatè yo te kreye avèk libète jeneral 29 
dawout la, plis yon ka rekòt sou plantasyon. 


Nan moman sa a, nou kapab di se nan batay pou konsève 
enterè egoyis yo, mèt bitasyon yo limen dife libète reyèl nan 
Sendomeng. 


Tousen Louvèti parèt nan moman sa a tankou pi gwo defansè 
enterè fransè lè li deklare l ap goumen pou libète ak egalite. Tout 

kote lame Tousen an chase Espayòl ak Angle, chèf militè li yo vin 
tounen -mèt bitasyon. Nan dat 20 mas 1796, lè jeneral Vilat seye 
depòte gouvènè Lavo, se Desalin ak Chal Belè ki te lage reprezantan 
fransè a, sou lòd Tousen. Kòm Vilat se te yon metis, gen 2 kan dife 
ki vin tabli : ant Rigo, Vilat, Bovè ak Tousen, Desalin, Moyiz. Lagè 
sivil 2 fevriye 1799 la vin bay Tousen pouvwa pou l fè Manman lwa 
1801 an, kote li rekonèt Sendomeng tankou yon bout tè franse ki 
granmoun tèt li. Li tabli yon sistèm ekonomik liberalis kolonyal san 
esklavay (atik 13-16, 3, 4, 5), men li entèdi sòlda kiltivatè yo viv 
selon filozofi ak relijyon yo (atik 6, 7, 8, 9 ak 10), sa vle di li koupe 
fache avèk lespri Bwa Kayiman an. 


Kaporalism agrè a vin ranfòse klas grandonboujwa ki te 
koumanse jèmen nan lagè kont Lespay ak Langletè a. Nan dat 7 
fevriye 1801, Tousen pase lòd pou chèf militè yo sipèvize kilti latè, 
konsève gwo bitasyon kòm fòm ekonomik agrikòl. Daprè Trouillot, 
« Kaporalism agrè Tousen an pa konsidere (...) rebelyon kiltivatè yo 
kont komisè Roume, nan lane 1800, lè yo t ap revandike pou yo gen 
mwatye bitasyon yo, pandan yo t ap voye jete travay pou ka rekòt 
la. »?" Tousen te pito fè fizye Moise ki te pran tèt rebelyon kiltivatè 
Plenn di Nò yo (1800). 


Toussaint Louverture kreye grandonachi nètalkole lè li pran 
di li se papa tout moun nan Sendomeng : « Tout bitasyon, se yon kòt 
fanmi, epi chak kiltivatè, tout travayè latè, se yon manm nan fanmi 
an. » 


Nan dat sa yo :8 fevriye, 28 me ak 30 me 1801, li reprann 
menm diskou Papa lafanmi an: « Mwen se yon bon papa k ap pale 
ak pitit li yo, k ap montre yo chimen pou yo rive nan byennèt pou yo 
menm ak ti fanmi yo (...). M ap pale avèk nou kòm papa (...) Mwen 
konsidere nou tankou frè ak pitit »”". Men, se menm Toussaint 
Louverture a ki te kondane pratik agrè solidè yo, kote 4 kiltivatè te 


? Michel Rolph Trouillot, dej. sit, p. 192. 


"Idem, p. 199 

konn mete lajan ansanm pou yo achte tè. Se menm li menm toujou ki 
te di mèt bitasyon blan yo : « Pitit Sendomeng yo, retounen lakay 
nou. Se pat pwojè m pou m retire byen nou nan men nou. Se sèl 
libète nèg yo t ap reklame, libète byennèt pa yo a. Pitit Sendomeng 
yo, pòt kay nou byen louvri ap tann nou, tè nou tou pare pou akeyi 
nou. » 


Konsa, Leta grandon an fèt nan kontèks kote Lewòp 
grandon ap batay kont revolisyon libète fòmèl la, epi kote travayè 
esklav ap goumen pou reyalize libète reyèl la, sa vle di libète 
byennèt la. Menm Toussaint Louverture te sèvi ak lide libète 
byennèt la pou 1 manipile kiltivatè yo ! Kidonk, batistè sosyete 
ayisyèn nan, tanpe avèk so grandon restavèk. Leta ki koresponn 


avèk li, se grandonachi popilis la, ki toujou vle kraponnen mas yo 
swa avèk zam swa avèk pawòl. 


2.2. Plas Kapital”" nan fòmasyon sosyal ayisyèn nan 


Lame fransè depòte Toussaint Louverture nan lane 1802. 
Kiltivatè yo pa tire yon kout fizi. Sylla, Macaya, Petit Noèl Prieur, 
Sansouci, elatriye, rekoumanse avèk geriya Padrè Jean ak 
Boukman te aprann yo, tandiske Dessalines, Christophe, Pétion, 
elatriye t ap kolabore avèk jeneral Leclerc ki se bòfrè Napoléon. 
Men, kolaboratè yo te vin pran sans yo, lè Leclerc te derespekte 
libète yo te pran nan batay. Nan dat 18 me 1803, yo kreye drapo 
revolisyonè a, nan kongrè Akayè a. 


Lagè pou lendepandans bout nan dat 18 novanm 1803, li 
koupe chenn politik kolonyal la, men koup la pa rive nan nannan 
materyèl kolonizasyon an. San mas travayè yo pa rive jwenn okenn 
libète byennèt, lendepandans la kontinye kenbe relasyon 


ya en io 
“Idem, pp. 171-172 


“Sa nou rele kapital, se relasyon sosyal ki tabli nan pezesouse ak kokobe lespri 
travayè. Se pwopyetè yo ki benefisye kalte rapò sa a. 

dominasyon kapital tabli sou travay, lè li pa chanje chapant sosyal 
ki fè ekonomi an rete restavèk bezwen lòt sosyete genyen. Dayè, 
se youn nan rezon ki fè nesesite pou premye pi gwo mouvman 
peyizan rive pete an Ayiti. Ant 1806 ak 1821, Goman fè Grandans 
tounen yon gwo lakou byen lib. Se kont tandans restavèk la, 
peyizan lakou byen lib yo t ap goumen. Se pou tandans restavèk sa 
a, Jean Pierre Boyer asepte peye yon swadizan dèt lendepandans.” 
Nan dat 17 avril 1825, Wa Charles X fikse kondisyon yo : 


Premye Atik : Pò ki nan pati franse yo rele Sendomeng nan, 
nou pral louvri yo pou fè komès avèk tout nasyon. Taks y ap pran 
sou bato ak machandiz k ap antre soti y ap egal ak menm valè pou 
tout moun, men y ap redui yo mwatye depi se franse. 


Dezyèm Atik : Moun ki rete nan pati franse sa a, y ap peye 
150 milyon fran lò nan kès depo Lafrans. Se an 5 pati egal y ap fè 
sa chak ane, epi premye vèsman an ap koumanse nan dat 1“ 
desanm 1825. Lajan sa yo ap sèvi pou dedomaje ansyen mèt 
bitasyon k ap reklame paske yo sibi tò. 


Twazyèm Atik : Nou menm, nou bay gouvènman nan pati 
franse sa a tout endepandans li nan kondisyon nou pase lòd sa a. 


Si gen moun ki pat wè awogans mèt kapital yo nan sistèm 
liberalis esklavajis la, li parèt klè nan lòd Charles X pase a. Malgre 
li pèdi sou teren batay, kapital pa rekonèt defèt li. Li sosye avèk 
grandonboujwa pou yo anpeche ekonomi libète byennèt la devlope 
kòm yon lòt mòd lavi. Pou nou byen konprann alyans la, nou dwe 
sonje asosyasyon malfektè sa a fèt nan moman kote kapital ap viv 
premye gwo kriz li : demann pou konsonmen te depase machandiz 
sistèm faktori a te kapab ofri. Alòs, Lafrans te bezwen lajan tou fre 


” Nou dwe sonje, lè prezidan Boyer negosye pou ! peye dèt la, Lafrans pat 
reprezante yon gwo menas pou Ayiti. Lame angle te bloke l sou lanmè. Se pito 
yon negosyasyon ki fèt ant klas dominan Lafrans ak klas dominan Ayiti kont 
travayè peyizan. 

pou I achte machin endistriyèl k ap pèmèt li ogmante kapasite 
pwodiksyon l. Yon bò, kapitalis franse jwenn yon sous finansman 
gratis pou endistri yo ; yon lòt bò, grandonboujwa ayisyen yo gen . 
trankilite nan jwi byen yo pran pou granmesi. Kidonk, avèk lòd 
1825 la, Ayiti koumanse viv depandans ekonomik li nan 
Endepandans politik la. 


Se kafe peyizan yo pwodui ki peye dèt ki chatre ekonomi 
nou an, dapre Benoit Joachim. ”” Se 3 fwa nou prete nan men 
kapitalis franse pandan 50 lane : 30 milyon an 1825, 15 milyon an 
1874 epi 50 milyon an 1875. Se lajan ki soti dirèkteman nan kès 
bankye yo rele Lafitte, Rotschild, Lapanouze, Hagerman, Blanc 
Colin ansanm ak kès Sendik Resevè Jeneral yo pou nve nan Kès 
Depo Pari. Pandan plis pase yon demi syèk, gouvènman ayisyen 
pran yon senkyèm sou pwodiksyon kafe pou l peye dèt. Jean Pierre 
Boyer pran yon seri desizyon li rele kòd riral, dekwa pou l te fòse 


peyizan yo plante kafe, rete sou bitasyon epi entèdi yo pile pye nan 
bouk. 


Kapital oryante lavi ekonomik an Ayiti. Nan lane 1862, 
gouvènman Geffrad renmèt resous forè nou yo bay konpayi 
kapitalis pou yo fè plis lajan toujou : yo vann bwa gayak, kanpèch, 
kajou, sèd, elatriye. Kapital senyen ekonomi nou an avèk lòt dèt 
tankou 19 milyon 252 mil 560 franlò (1875), 37 milyon 638 mil 
500 franlò (1896) ak 64 milyon 21 mil (1910). Kidonk, dèt, se lòt 
zam kapitalis pou kenbe sistèm restavèk an Ayiti. Nan lane 1880, 
se kapital franse, alman ak angle ki te mete ansanm pou fè Bank 
Nasyonal. Dapre Benoit Joachim, nan lane 1910, 3 konpayi etranje 
te kontwole ekonomi ayisyèn nan : se te Bank Nasyonal, Konpayi 
Chemen fè Makdonal ak Konpayi Bannann Standard Fruit (p.215). 


Nan lokipasyon militè 1915 la, kontwòl la chanje mèt, men 
li pa chanje bout. Prezidan Theodor Roosevelt ekri konstitisyon 





” Benoit Joachim. Les racines du sous-développement en Haiti, Edisyon 
Deschamps, Pòtoprens, 1979. 

1916 la pou Ayiti, menm jan Etazini te anvayi Nikaragwa, 
Repiblik Dominikèn, Kiba, Pòtoriko. Li fè tout dèt Ayiti yo tounen 
yon sèl; konpayi agrikòl meriken kontwole plis pase 3250 kilomèt 
kare tè sou 17687 kilomèt kare ki egziste. «Nan lane 1905, 
konpayi chemen fè resevwa tè ki chita chak bò ray yo sou yon 
distans 20 kilomèt lajè. Avèk kontra sa a ki rele Makdonal, Vale 
Latibonit pral fè bannann sèlman, menm jan ak lòt peyi nan 
Amerik Latin nan»”. Menm jan tou, Haytian American 
Development Company ki t ap fè pit, ak Haytian American Sugar 
Company ki t ap plante kann, te kontwole ansanm plis pase 30000 
ekta. Epi, Haytian American Development Company te kontwole 
tou 4056 ekta grasa Haytian Agriculture Corporation” . Envazyon 
sa yo koresponn avèk menm lojik pou kenbe Ayiti sou depandans 
lan. Anvayisè yo degèpi peyizan yo ki reprezante klas moun ki pou 
libète byennèt la, epi òganize vwayaj pou kèk milye nan peyi Kiba 
ak Repiblik Domikèn (1920) pou yo ale koupe kann nan konpayi 
meriken. Anvayisè yo te mare sosis yo avèk grandonboujwa metis 
yo pou yo kontwole administrasyon peyi a. Se konsa, gwo ofisye 
grade, prezidan ak minis, se te metis. di 


— Se nan kontèks istorik sa a nou ka konprann Ayiti okipe 
146”"" plas nan klasman Endikatè pou Devlòpman pou Moun lè 
ONI di revni anyèl pou chak moun an Ayiti reprezante 15 pou san 
revni Amerik Latin nan.” Jounen jodi a, Ayiti plis sou depandans 
Etazini pou ! manje. Daprè Eduardo Galeano, Ayiti soti nan peyi k 
ap pwodui diri pou tounen peyi k ap achte diri. “Peyizan ki te konn 
plante diri an Ayiti vin tounen mandyan osnon bòtpipèl, epi Ayiti 
vin tounen (...) youn nan 4 pi gwo mache diri meriken nan 





3" Jn Anil Louis-Juste. Réforme Agraire dans la Vallée de |"Artibonite. Lutte 
contre la vie chère pour la tonservation du pouvoir. Fasch, Pòtoprens, 1998. 
Fotokopi. 

32 Gérard Pieme Charles. L'économie haitienne et sa voie de développement. 
Edisyon Deschamps, Pòtoprens 1993. 

“ ADITAL. “ No Haiti esta em jogo o futuro do Sul” WWW. Adital com.br. 
konsilte nan dat 11 jen 2005. 

lemonn.” ? Daprè Francois Louverture li menm, Ayiti achte 


aktyèlman 3096 manje li bezwen”. Pou kòdinasyon Nasyonal 
Sekirite Alimantè, se 34,656 manje nou achte an 2004. 


Kriz agrè a, se youn nan gwo kòz ki esplike depandans 
alimantè a. Egzòd riral la ogmante anpil : « Nan lane 1999, IHSI te 
konte popilasyon riral la pou 5 milyon 71 mil 389 moun ka) 
pousantay peyizan yo te bese : li soti nan 70,3994 tout popilasyon 
an, nan lane 1990 pou 1 tonbe 64,9994 nan lane 1999 ».” Dènye 
resansman 2003 a montre dimisyon an rive nan nivò 6024 konsa, sa 
vle di 59,18Y6 peyizan ap viv nan milye riral la. Kidonk, yon mas 
chomè ap fè laviwonn katye rich yo, puiske 194 popilasyon an pran 
plis pase 50946 richès ki pwodui nan peyi a. 


Malgre kriz agrè a k ap anvlimen toujou, agrikilti kontinye 
kenbe tèt klasman PIB a pou chak kalte aktivite, Li antre pou 2996, 
komès suiv li avèk 18,224, plis endistri (1620). Men, pwodiksyon 
agrikòl sa a fèt nan kondisyon otonòm ak depandan'`an menm tan, 
paske gen peyizan ki gen ti kal tè, gen peyizan fèmye ak 
demwatye. 960 mil fanmi peyizan pèmèt 500 mil moun okipe nan 
vann pwodui agrikòl (40 mil ti machann pèmanan ak 350 mil 
komèsan sezon). Nan komès gwo danre yo, se 16 fanmi ki 
kontwole 1 sèlman. (Louis-Juste, 1999, p.86). 


Pwojè Caribbean Bassin Initiative (CBT) prepare depandans 
alimantè sa a. Sou pretèks Ayiti ta gen avantaj konparatif, 
gouvènman Ronald Reagan te vle fè Ayiti tounen Taywann nan 
Karayib la. Pou rive nan bout rèv sa a, “gouvènman meriken 
planifye masak kochon kreyòl (1979-1981). Li te bezwen retire 





“ Eduardo Galeano. O teatro do Bem e do Mal. Edisyon LAM, Porto Alegre, 
2007. 


” Francois Louverture. Etat de Droit, Développement et Communautés. 
“ Jn Anil Louis- Juste. Crise Agraria e Desenvolvimento Communitirio As 


metamor-fosses do ovimento campoés no Haiti. Memwa metriz, UFPE, Resif, 
1999, p.85. I 

3045 tè viv nan men peyizan : « Gradyèlman, men sistematikman, 
n ap retire 30“o tè ki fè viv koulye a. Malgre se tè mèg, tè sa yo ki 
lave rapidman, yo bay randman ki fèb an mayi, pitimi ak rasin yo 
manje. An reyalite, se 400000 ekta tè yo kiltive aktyèlman. Nou 
dwe retire tè sa yo nan fè viv y ap rekòlte chak ane, dekwa pou nou 
refè yo epi plante plant k ap bay rant. »”” 


Se nan soutretans kèk peyizan yo fòse deplase, kapab 
jwenn dyòb. Anvan koudeta 1991 la, 45 mil ouvriye t ap travay 
ladan yo. Yo te peye yo 1,40 dola meriken pou yon jounen travay. 
Machandiz yo pwodui nan faktori sa yo pa sikile nan peyi a, yo fè 
menm wout ak matyè premyè yo : Pòtoprens- Miyami. Se konsa, 
ant 1980 ak 1985, Ayiti se te premye peyi kote yo te pwodui balon 
bisbòl, menmlè nou pa pratike disiplin espòtif sa a. 


Bato dechaje tout kalte machandiz nan peyi a, sitou pèpè. 
Yon latriye ti machann anchaje pou vann yo nan tout mache. 
Divizyon Entènasyonal nan kesyon Travay fè Ayiti tounen yon 
peyi k ap founi mendèv bon mache pou antrepriz meriken, epi k ap 
konsonmen pwodui agrikòl ki fèt nan peyi Etazini. Bank Ayisyèn 
yo fè tiyon nan finanse aktivite achte revann nan, ansanm nan fè 
koutay sou 3 milyon dola travayè ayisyen voye an Ayiti. 


Si nou ranmase, n ap wè: Se kapital ki oryante aktivite 
ekonomik an Ayiti. Peyizan yo rete sou kontwòl boujwagrandon 
yo k ap ranmase danre pou yo voye vann, epi k ap distribye 
pwodui endistriyèl ki soti nan peyi etranje. Yon latriye chomè vin 
ap viv nan bidonvil. Kèk ladan yo rive jwenn dyòb nan faktori. Se 
nan kondisyon sa yo, jèn yo gen revandikasyon sa yo nan katye 
popilè yo : Ale lekòl, jwenn dyòb, antre nan lapolis, travay nan 





” Council for Inter-American Security. Caribbean Bassin Initiative. 


Wachintonn, 17 mas 1982. Tou konsilte “A new Inter-American Policy for the 
Eigthies, 1980” ansanm ak “Regjonal Strategie Plan for Latin American and the 
Caribbean”, Desanm 1983. Plant k ap bay rant sa yo, se kakawo, mango, 
bannann, anana, sitwon, palmye, oliv, pistach. 

MINUSTAH, lè yo pa tounen sanzave k ap bay jèn eskolè ak 
inivèsitè presyon. Ensekirite piblik la mache men nan men avèk 
ensekirite sosyal la, paske kapital pran plas moun nan aktivite chak 
jou yo. Sa fè nou vin pi depandan chak j jou pi plis. 

m n Na DU] 
IHI- ONG : Yon repons nan Kriz Sosyete Ayisyèn nan 


Depi libète fòmèl fin fè kò sasinay sou lespri libète 
byennèt, sosyete a pase yon seri kriz : kriz sosyal yo (1806, 1843), 
kriz dèt yo (1825, 1875, 1896, 1910), kriz lokipasyon yo (1915, 
1994, 2004), elatriye. Depi lontan, kominote entènasyonal la itilize 
Ayiti tankou yon laboratwa pou 1 fè esperyans pwojè l ap tabli nan 
Amerik Latin ak Karayib la. 


Etan endepandans la pa chanje reyèlman lòd modèn 
kolonyal la, grandonboujwa ayisyen repwodui tèt li nan achte- 
vann. Pratik ekonomik sa a anpeche kò ak lespri peyizan yo 
devlope. Konsa, Entènasyonal Kominotè a pa konsidere rasin kriz 
yo, li deklare peyizan yo manke devlòpman epi li voye pwojè 
devlòpman kominotè nan milye riral, ki gaye jounen jodi a 
toupatou nan peyi a, menm nan inivèsite a. 


3.1- Makfabrik kriz sosyal an Ayiti 


Nan sosyete a, toujou gen batay politik. Nan Sendomeng, 
travayè esklav yo pran konsyans pou yo chavire lòd modèn 
kolonyal la. Sosyete libète byennèt la pa gen tan layite kò ak lespri 
l1. Ansyen lòd la retounen sou fòm libète, egalite, fratènite ki 
sasinen Vib Lib osnon Mouri. Peyizan Grandans reponn avèk 
jesyon kolektif solidè; peyizan Sid fè kò avèk jistis sosyal. Jouk 
nan lane 1973, peyizan Bokozèl (5Y"" Seksyon Senmak) te leve 
kanpe kont boujwagrandon ki t ap souse san yo ak kokobe lespri 
yo. Nan mitan lane 1980 yo, sektè popilè fè tèt kole pou dechouke 
diktati restavèk entènasyonal la. 


Se yon mouvman sosyal ki marande lavi chak jou ak lavi 
pou tout moun. Lespri libète byennèt la toujou bay Entènasyonal 
Kominotè a kè sote. Li reyaji swa avèk kokomakak, swa avèk 
levanjil. Matrite politik klas moun pòv yo ba yo ladrès pou yo 
defann yo, epi atake lè yo fin rasanble fòs. Paske yo konnen, depi 

yon rejim politik pa fouti ba yo mwayen ki nesesè pou yo manje, 
biye, ale lekòl, dòmi, pran plezi, elatriye, se pa yon demokrasi. 


Se lespri politik sa a ki fè kriz sosyal an Ayiti gen 
makfabrik vyolasyon, ki fè nou rive nan yon moman kote nou pa 
fouti repwodui tèt nou pou kont nou. Se kòmkidire Entènasyonal 
Kominotè a deside fè nou peye lespri byen lib la. Li anplwaye tout 
plan ak fòs pou l kraze repwodiksyon nou. 


Entènasyonal la mare nou avèk kòd dèt la depi 1825, li pran 
gouvènay peyi a depi 1915, li sosye avèk boujwagrandon pou 
ranmase tout richès nou pwodui. Jounen jodi a, n ap viv yon kriz 
ekolojik (nou gen mwens pase 296 kouvèti pye bwa). Piyay sou 
kafe fè chenn mòn nou yo pa kapab pwoteje vil kolonyal nou yo. 
Lè peyizan wè fè chabon pa fouti fè lavi ! miyò, li desann lavil. 
Lavil vin gwosi san kapasite pou resevwa lòt moun ni ba yo dyòb, 
paske leta grandon an pa ekipe zòn yo ni mennen politik ekonomik 
pou mas popilè yo. 


Grandisman lavil san endistriyalizasyon sa a, se youn nan 
makfabrik kriz sosyal la tou. Alyans kapital — legliz - masmedya 
kontinye ap souse milye riral la. Jèn katye popilè reyaji avèk 
vyolans tou kont malsite! 


2 lòt aksyon bay kriz sosyal la yon kadans espesyal. Se kriz 
kapital 1975 la ak masak kochon kreyòl 1981 an. Pousantay 
benefis kapitalis yo t ap bese nan peyi sousè modèn yo. Mèt faktori 
sa yo pran deplase fabrik pou yo pwofite mendèv bon mache, 
paske lwa pa pwoteje travayè nan peyi y ap souse. Faktori sa yo 
bezwen kapasite travay yo pa peye ase pou yo fè anpil tiyon. Pratik 
Sa a pèmèt leta peyi sousè yo balanse depandans sosyal yo. Anplis, 
kriz petwòl 73 - 79 la se okazyon pou peyi sousè yo mande 
privatize antrepriz piblik yo te fòse leta peyi souse yo kreye dapre 
chema devlòpman ki te trase apre dezyèm gwo lagè a. Yon lòt bò, 
presyon politik gouvènman meriken fè diktatè Jean Claude 

Duvalier touye kochon kreyòl yo, sou pretèks y ap konbat lafyèv 
kochon. Daprè Josh Dewind ak David Kinley III, peyizan yo pèdi 
12 ak 15 milyon dola meriken ”" nan masak la. Depi masak sa a, se 
pakèt milye peyizan ki pran kanntè. 


Kriz la anvlimen; Entènasyonal Kominotè a akize leta ki pa 
efikas pou anpeche malsite blayi sou Ayiti. Kidonk, kriz leta, se 
enkapasite gouvènman pou l! kontwole leve kanpe popilè ki 
deboulonnen diktati a. Se konsa, li oryante politik èd entènasyonal 
la nan kannal òganizasyon ki travay pi pre popilasyon riral la. 
Jounen jodi a, gen plis pase 1 ONG pou 20000 moun nan peyi a! 


Kriz leta a, se yon gouvènman an kriz. Sa vle di se kriz tout 
pratik devlòpman ki fè mas popilè yo vin pi pòv, epi ki reveye 
konsyans yo : « Leve kanpe popilè nan rejyon an koumanse avèk 
viktwa Salvador Allende nan peyi Chili, revolisyon Sandinis nan 
Nikaragwa. Se prèv reyèl ki montre kouman oryantasyon 
ekonomik devlopmantis la echwe. Paske yo pa kapab kontwole 
mouvman popilè ki pwoteste kont lòd devlopmantis la, gouvènman 
Amerik Latin yo ki toujou ap pwoteje enterè kapital ak sistèm 
demwatye, vin parèt leta kritik nan je Wachintonn. Sa vle di, ki 
merite chanje pou yo kapab fè faskare avèk kriz reyèl chapant 
enjistis sosyal k ap konsève lòd pezesouse a epi repwodui l pou 
kapital, an jeneral. Alòs, leta kritik, nou kapab panse l sou lide 
politik sa a ki fè pwomosyon pou devlope yon sosyete sivil tankou 
yon espas ki separe avèk leta epi ki gen yon fòs politik imajinè pou 
rezoud kriz reyèl la. »” 


Lè ONG koumanse pran fòs nan mitan peyizan yo, diktati 
Jean Claude Duvalier kouri pran yon dekrè pou 1 regle 


# Josh Dewind ak David Kinley III Aide a la migration. L'lmpact de 
l'assistance Intemationale a Haiti. Edisyon CIDHICA/ Deschamps, Pòtoprens ak 
Monreyal, 1988, p.99. 

“ Jn Ani! Louis- Juste. “État, ONG et crise sociale en Haiti » Atik sa a disponib 
sou WWW. Alterpresse. Org depi 6 jen 2005. 

fonksyònman yo. Nan dat 13 desanm 1982". gouvènman an deside 
pou yo rele ONG yo, Òganizasyon ki pa Gouvènman, men k ap 
bay èd pou devlòpman. Dapre koze li fè anvan li kouche nimewo 
yo sou papye: lè nou konsidere gen yon latriye Òganizasyon Èd 
Prive, etranje kou lokal, ki pa gen bi pou fè pwofi, epi k ap 
fonksyone sou tout teritwa a, aktivite y ap mennen pote 
kontribisyon yo nan atenn objektif filantwopik ki fè pati enterè 
jeneral, yo fè zèv charite nan ride pou devlòpman (...). Lè nou 
konsidere kèk nan Òganizasyon Èd Prive sa yo gen yon rekonesans 
legal, nan ka sa a (...), gouvènman an vle gen kontwòl politik 
ONG yo. Paske y ap pouse tankou djondjon epi yo patisipe nan 
plan entènasyonal pou privatize èd piblik pou devlòpman an. Yo 
diskredite gouvènman an pou yo lwanje yon sosyete sivil imajinè. 
Menas sa a, fè gouvènman an fè tout « kongregasyon, misyon, 
asosyasyon, fondasyon, etablisman ki pa gen bi pou fè pwofi », 
tounen. « Òganizasyon ki pa gouvènman, men k ap ride pou 
devlòpman » (Nimewo 1). Definisyon sa a fè kèlkilanswa aksyon 
tounen pwogram ak pwojè devlòpman. (Nimewo 4,9, 12, 14, 18, 
25, 26, ak 28). 


Dekrè a deklare tout pwogram ak pwojè sa yo, se èd prive 
(nimewo 9). Kidonk, selon lalwa, yon ONG se yon òganizasyon ki 
P ap fè politik epi ki pa gen bi pou fè pwofi. Se nan sans sa a , li 
blije “pwopoze pwogram ak pwojè ki kapab amelyore kondisyon 
lavi kominote lakanpay ak lavil yo”. Kidonk, lalwa kadre yo tou 
nan devlòpman kominotè. Se pou sa, pwogram ak pwojè sa yo dwe 
“kolabore avèk konsèy aksyon kominotè” (Nimewo 26). Konsa, 
nou wè yo fòse ONG yo travay avèk Ajan gouvènman yo ki nan 
kominote yo. Nou pa dwe bliye, nan mitan peyizan yo, se sou fòm 
aksyon kominotè, makout yo te kontwole milye a pou gouvènman 
Duvalier yo. 


Boutofen, ONG an Ayiti soti nan zantray kriz global la, 
men li devlope dapre makfabrik kriz sosyal lokal la. Depi 1948, 
ann 
“ Le Moniteur, Jounal Ofisyèl Repiblik la, n” 90, 27 desanm 1982. 

Entènasyonal Kominotè a prevwa pou ONG ride nan kontwole 
mas popilè sou latè. Kriz 1975 la mande pou kapital diskredite 
aksyon ekonomik ak sosyal leta. Tout kote ki pa gen sipò 
popilasyon an, li te fasil pou ONG jwe wòl yo. An Ayiti, politik 
pou masakre kochon kreyòl yo se yon plan ki fasilite diskou 
devlòpman kominotè layite nan tèt peyizan yo. 


3.2- ONG, Sektè popilè ak Pati politik : Kesyon Sosyete 
sivil la ? 


Nan lane 1987, konsèy Nasyonal gouvènman ki ranplase 
diktati Jean Claude Duvalier a, kreye yon sèvis espesyal pou regle 
relasyon ONG-gouvènman. Sèvis k ap kòdone aktivite ONG yo 
(UCAONG) fonksyone anba lòd Minis Planifikasyon ak 
Koperasyon Estèn. Li te konte plis pase 400 ONG ki t ap 
fonksyone selon lalwa (189 nan agrikilti, 237 nan edikasyon, 277 
nan sante, 114 nan devlòpman kominotè, 68 nan atizana ak 78, nan 
zèv charite). Nan rapò UCAONG, nou jwenn konklizyon sa a: 
« Kidonk, ONG se enstitisyon nasyonal tout bon vre. Yo kapab fè 
presyon endirèk sou leta akòz kantite ak pèz yo. Moun pa konnen 
reyèlman ki entansyon majorite ladan yo kache (...) Òganizasyon 
sa yo ki pre popilasyon. yo epi ki gen resous lajan moun pa kab 
konte, yo jwe yon wòl pi aktif nan politik chak jou pi plis. y 


Gouvènman an te evalye pèz politik ONG yo. Komisyon sa 
a rekòmande pou leta otorize ONG anvan bayè fon finanse aktivite 
yo, pou aksyon ONG yo pa depaman avèk nesesite peyi a, epi pou 
leta kontwole ONG yo. 


Nan yon dekrè ki pote dat 5 oktòb 1989, diktatè Jeneral 
Prosper Avril soti pou l aplike rekòmandasyon yo. Se konsa li 
deside : « Yon ONG, yon asosyasyon oubyen platfòm ONG pa gen 
dwa travay kòm ajan k ap egzekite lòd gouvènman etranje sou 


“! Jn Anil Louis- Juste. “Éducation populaire et Style de gestion des institutions 


d'éducation populaire en Haiti”, 1996, 22 paj. Nou pa janm pibliye atik sa a. 

teritwa nasyonal la, si yo pa gen otorizasyon espesyal Ministè 
Planifikasyon ak Koperasyon Estèn bay (...) (Nimewo 5). Anplis, 
majistra kominal yo gen dwa bay otorizasyon (Nimewo 8); se 
UCAONG ki oryante aktivite ONG yo, epi ministè ki koresponn 
ak aktivite yo, sipèvize aksyon yo.” 


Gouvènman atake, gwoup ONG sektè popilè fè defans. 
Gwoup rechèch pou Devlòpman, Gwoup Ayisyen k ap fè Rechèch 
ak mennen Aksyon Pedagojik, Gwoup k ap apiye Milye Riral la, 
fòme Platfòm enstitisyon ayisyen k ap fè edikasyon popilè pou yo 
defann tèt yo.” Nan batistè platfòm nan, yo raple premye koze 
enstitisyon an: “Pèp ayisyen an adopte konstitisyon sa a (.. .) pou ] 
tabli yon gouvènman ki chita sou libète fondalnatal yo epi ki 
respekte dwa moun, lapè sosyal, jistis ekonomik, tèt ansanm ak 
patisipasyon tout popilasyon an nan gwo desizyon ki angaje lavi 
nasyonal la, grasa yon desantralizasyon ki reyèl.” 


Platfòm nan, raple touswit nannan objektif li yo: 


a) Akonpanye mouvman popilè ayisyen an, nan batay pou l 
defann dwa ak enterè li yo pi byen; 
b) ankouraje boukantay ant enstitisyon ayisyèn k ap fè 
“edikasyon popilè ak divès sektè ki òganize nan sosyete sivil 
la, ki pa depaman avèk objektif kòdinasyon an; 
ch) tabli yon kòdinasyon ant enstitisyon ayisyèn k ap fè 
edikasyon popilè yo, nan nivo lokal; ant enstitisyon edikasyon 
popilè lokal yo ak enstitisyon edikasyon popilè rejyonal ak 
mondyal; 





“ Le Moniteur, Jounal Ofisyèl Repiblik dAyiti, Ane 144, n" 17, dat 5 oktòb 
1989. 


“ ITECA, CRAD, ICKL, GATAP, SOFA, CRESFED, ACO, elatriye, se manm 
latform sa tou. 
Coordinations des Institutions Haitiennes d'éducation populaire. « Acte 
Constitutif de la coordination » ak « Code d'Éthique des Institutions d'éducation 
populaire », Pòtoprens, 1989, 

d) fè pwomosyon pou enstitisyon sa yo epi anchaje defann dwa 


moun kòm enstitisyon; 


e) ranfòse enstitisyon sa yo pou fè aksyon yo vin miyò; 

f( fasilite yon pi bon konprann sou pwoblèm peyi a epi 
ankouraje yon refleksyon global ki konsidere ni aspè 
ekonomik, ni aspè politik ak sosyal, ni aspè kiltirèl reyalite 
a. 


Kòd moral enstitisyon sa yo “pran òganizasyon popilè yo 
pou yon sèl garanti pou demokratize sosyete a, epi di volonte yo 
pou kreye zouti ki kapab fè OP yo granmoun tèt yo” (Nimewo 2 ak 
3). Kidonk, demokrasi entèn ak respè pou lòt enstitisyon manm yo 
parèt antèt prensip k ap gide konpòtman yo. Dayè, yo genyen, 
daprè kòd la, yon chapant demokratik k ap pèmèt yo fonksyone 
konsa. 


Nan moman an, lespri a t ap fè mouvman nan lesefrape ant 
“Leta visye” ak “ONG onèt”. Pon an, se te plas revandikasyon 
demokratik pèp la nan konpòtman yo chak. Delege yo te patisipe 
nan kòlòk Asosyasyon Kebekwaz pou òganizasyon k ap fè 
koperasyon entènasyonal ak Ayiti (AQOCI- Ayiti) nan dat 24-25- 
26 avril 1992. Nan kòlòk sa a, Michelle Pierre-Louis, ki se delege 
« Kwalisyon Òganizasyon pou Ranfòsman Enstitisyonèl » (KORE) 
— Se yon lòt platfòm nan sektè yo rele demokratik la — li esprime 
kontribisyon ONG yo nan tabli demokrasi nan peyi a: «Si gen 
evènman ki bay yon espetak sou aspirasyon pèp ayisyen pou 
demokrasi, san di pètèt, se eleksyon 16 desanm 1990 yo. Se 
premye vrè eleksyon san fòskote, kouch popilè yo te mete tèt yo 
deyò nan listwa, boutofen yo te leve kanpe kòm sitwayen, kidonk 
yo te fè konnen valè yo nan egzije jistis ak patisipasyon. Kidonk, 
se te revandikasyon ki demokratik nan tout kò yo. Ki te politik nan 


. tout nannan yo. yo 





““Association Québécoise d'Organisation de Coopération Internationale. Acte du 
Colloque AQOCI- Haiti. Se Jn Anil Louis-Juste ki site | nan « Education 
populaire et Style de gestion... », 1996. 

Konferans Pierre-Louis a te pote tit « Aspirations a la 
démocratie et Actions des ONG et Groupes de Base ». Ladan, li 
montre wòl Teyoloji Liberasyon, Près yo rele endepandan an, ak 
« Kèk entitisyon ki akonpanye ak apiye pèp la. Nan travay nan 
edikasyon, fòmasyon ak konsyantizasyon, yo patisipe nan 
mobilizayon popilè a (...).» Enstitisyon sa yo travay nan sante, 
ijyèn, dlo potab, alfabetizasyon, edikasyon, fòmasyon, elatriye; yo 
bay tèt yo plas lidè nan revandike “dwa politik ki fonde demokrasi 
a: jistis, libète lapawòl, reyinyon, asosyasyon, deplasman; libète 
laprès ak patisipasyon nan jere zafè leta, depi nan baz li”.“ Daprè 
konferansèz la, pi gwo baryè ki kapab dekouraje entèvansyon 
sosyal ONG yo, se lè chapant leta bann machwè ta antrave yo pou 
yo ta “bandonnen domèn yo plis chwazi pou yo aji, pou yo ta 
konsantre nan batay politik yo”. Boutofen, li di : “ Se konsa, 
kontradiksyon ant politik ak sosyal vin konfime nan eleksyon 16 
desam 1990 yo”. 


Nou kapab wè, ONG gen yon plas santral nan fòme sa yo 
rele Sosyete Sivil Demokratik an Ayiti, si nou retire plan meriken 
pou Ayiti a (Santa Fé ID ki te di karebare se sosyete sivil 
gouvènman meriken ap bay jarèt pou l reyalize tranzisyon 
demokratik an Ayiti.” Antouka, sosyete sivil parèt nan lesefrape 
ant gouvènman ak ONG. ONG yo kwè yo gen kalite natirèl pou yo 
tabli demokrasi, jouk yo rive rele tèt yo ONG altènatif. 


Nan batay sa a, pati politik vin gen pwòp ONG pa yo. 
Paregzanp, dirijan OPL kontwole Sant Rechèch nan Syans Sosyal 
ak Fòmasyon Ekonomik pou Devlòpman (CRESFED), epi li konte 
sou divès lòt ONG manm fondatè yo te kreye, tankou FONADES, 
FIDES, PAJ. Konakòm gen enstiti Mobil k ap fè Edikasyon 
Demokratik (IMED) ak yon seri gwoup fanm. ak koperativ ki 
marande avèk li. PANPRA gen fondasyon 1 ki rele Fondasyon 





“ AQOCI — Haiti. Acte du Colloque, p.43. 
“ Janil Lwijis. Entè OPD — Kalfou Pwojè. Enprimè II, Pòtoprens, 1993, pp. 22- 
29. 

Frangois Xavier ak ONG 1 ki rele Sèvis Ekimenik pou Antrèd 
(SOE). An reyalite, majorite ONG ki rele tèt yo pwogresis yo, gen 
branch politik yo. N ap wè sa a nan listwa ki montre kouman yo 
kreye ONG yo an Ayiti. 

IV.- ONG: ki gouvènman ou ye? 


Tout moun ap repete: ONG, se òganizasyon k ap fè 
devlòpman, men ki pa gouvènman. Premye dekrè sou ONG yo bay 
diskou sa a jarèt. Nou menm, nou pa sèlman rete nan aktivite ONG 
ki parèt devan je nou. Nou fouye rasin .ONG yo tou, nan bòde yo 
ak branch yo kole. Se konsa, nou gade atik 71 batistè ONI an, rapò 
ONG ak Divizyon Entènasyonal Travay, baz aktivite ONG yo ki se 
pwojè devlòpman kominotè, pou nou di ONG se yon lòt kategori 
gouvènman: se gouvènman ki marande dirèkteman avèk 
entènasyonal kominotè, men k ap aji lokalman. 


4.1- Ki kote ONG soti pou l tabli an Ayiti ? 


Otorite kaporalis ak restavèk ekonomik, se 2 makfabrik 
sosyete ayisyèn nan. Tank kaporal yo otoritè nan sosyete a, se tank 
yo restavèk nan lemonn. Tank grandonboujwa yo prije travayè 
ayisyen yo, se tank yo rete avèk sistèm kapital mondyal la. 
Depandans politik ak ekonomik sa yo layite nan nivo kiltirèl jouk 
yo kokobe lespri libète byennèt la. Sa fè se Entènasyonal 
Kominotè a ki dikte kouman pou yo kenbe ekonomi peyi a sou 
depandans. Tank ekonomi peyi a rete pwodui pou satisfè bezwen 
lòt peyi, se tank òganizasyon sosyal yo rete kokobe nan lavi politik 
la. Se militè ak pè ki plis te konn okipe kò ak lespri moun, youn 
pou kraze zo, lòt la pou kokobe lespri. 


Depandans ak piyay kreye malsite. Malsite ak krazezo 
menase ekilib pezesousè yo nan sosyete a. Zonbi goute sèl, li 
koumanse leve tèt li, men ONG pral bese l nan lavi devlòpmantis. 


Ayiti se youn nan premye peyi ki te koumanse abitye avèk 
pwojè devlòpman kominotè, men se pwojè kominotè piblik. Se 
ONI ki te tabli pwojè devlòpman Kochon Gra (Jakmèl) nan lane 
1948. Malgre ONG te gen tan jwenn rekonesans nan manman lwa 
Entènasyonal! Kominotè a, se avèk gouvènman ayisyen, li te 

mennen pwojè a. Menm nan Pwojè Alyans pou Pwogrè (1960) ki 
te fèt pou batay kont revolisyon Kiba a, se sektè piblik ki te angaje 
l. Gouvènman meriken te siyen akò ak gouvènman latinoameriken 
ak karayibeyen pou yo simen pwogrè ak devlòpman, paske dapre 
yo, se mank devlòpman ki prepare teren pou revolisyonè yo fè kò 
avèk sektè popilè kont Sekirite Nasyonal Etazini. 


Diktatè Francois Duvalier pwofite ratibwaze tout kominis. 
Li kraze pati Inite Kominis Ayisyen yo, li chanje non Inivèsite 
dAyiti, li entèdi Inyon Nasyonal pwofesè yo ak Inyon Nasyonal 
Elèv yo, li egzile pè pwogresis yo, elatriye. Duvalier te kontwole 
alyans militè-legliz-katolik-grandonboujwa a lè li chwazi Jean 
Claude Duvalier pou ranplase ! nan dat 21 avril 1971. 


Lè kriz grangou ap fè ravaj an Ayiti (1975), se sèl legliz 
katolik ak legliz pwotestan ki te kapab reyini peyizan san se pa 
Konsèy Aksyon Kominotè. Enstitisyon kretyen sa yo patisipe nan 
fè ONG parèt nan sosyete a. Yo sèvi peyizan yo nan Sant 
Kominotè. Avèk travay kominotè, yo pran lespri ak kè peyizan 
pandan yo nye nannan pwoblèm sosyal yo ki chita nan listwa. Nan 
fè aksyon kominotè, yo seye rezoud mank peyizan genyen san yo 
pa touche chapant ekonomi agrè, mache kapitalis la ap kontwole. 


Li enpòtan pou nou raple, ONG yo koumanse tabli nan peyi 
a nan mitan yon kriz politik entèn ak yon kriz ekonomik mondyal. 
Se nan kontèks sa a, “En Avant”, yon òganizasyon revolisyonè 
anbachal, te itilize chapant legliz katolik pou tabli baz li an Ayiti: 
«(...) Nou dwe sonje ni nou menm ni kanmarad pè yo, nou pat 
gen esperyans ase pou nou soti anba enfliyans legliz la. Okontrè, 
nou itilize menm chapant pawas la pou nou fonksyone. Chapèl la, 
se te baz prensipal nou pou nou aji. Se sou sa kritik maldizan yo 
chita: “Nou se yon òganizasyon legliz“. Malgre mou pote 
koreksyon nan pran distans avèk legliz, nou kontinye pwofite, 
paske legliz gen mwayen ak resous. »" 





“# En Avant. “Pou tout militant òganizasyon an”. Pòtoprens, janvye 1991, p. 2. 

Se nan lane 1970 yo, legliz katolik te fè yon ti chanjman 
nan alyans li te fè avèk diktati a an 1966. Gen yon mouvamn 
kiltirèl li te vin ankouraje aprè Konferans avèk Amerik latin ak 
Karayib yo te fin pran pozisyon pou pòv nan Medeyin (Kolonbi, 
1968). Premye sant pou fòme animatè peyizan te kanpe : Sant 
Inisyasyon pou katechis ak agrikilti Papay (CICAP) ak Sant Vin 
Moun Basen Ble (1972), Sant Sen Maten Porès Jan Rabèl (1973), 
Enstiti Dyosezen pou Edike Gran Moun nan Nò (1973) ak Enstiti 
Teknolojik ak Animasyon (1978). Dyosèz Okay te deja gen sant pa 


l depi 1966 : se Sant Kominotè Kretyen pou Devlòpman nan 
Labòd (DCCH). 


Se vre, diktatè Duvalier papa te fèmen tout espas politik 
nan peyi a. Li te fè konprann li kominike dirèkteman avèk pèp la, 
paske li pran tèt li pou « sèl reprezantan granmèt ki te gide Esklav 
yo nan fonde nasyon an ». Men, nan lane 1969, Nelson Rockfeller 
junior te patisipe nan negosye pou Jean Claude Duvalier ranplase 
papa l ki te malad. Gen 2 gany politik li te fè nan negosyasyon sa 
a: legliz pwotestan yo ak faktori kapab layite kò yo nan sosyete a. 
Nan lane 1978, prezidan James Earl Carter vin laji espas sosyal 
politik dwa moun nan. Grégoire Eugène vin fòme Pati Sosyal 
Kretyen Ayisyen (PSCH), Sylvio Claude fonde Pati Demokratik 
Kretyen Ayisyen (PDCH) epi Gérard Gourges santi li lib pou li 
mennen aktivite Lig Dwa Moun nan Pòtoprens. 


Kidonk, anvan 1960, kèk moun te konn tande pale CARE, 
HACHO, Sèvis Kretyen, elatriye, nan lane 70 yo, pawòl ONG a 
vin yon senbòl ki simaye nan tout rakwen nan peyi a. Pwopagann 
nan, reyisi kontwole lespri nou, paske jounen jodi a, majorite 
òganizasyon fonksyone sou fòm pwojè devlòpman kominotè. Sa 
vle di, yo pran yon pwoblèm sosyal (kit li politik, ekonomik osnon 
kiltirèl) yo deparye Il avèk reyalite a pou yo fè l tounen sitirasyon 
pwoblèm. Avèk kapasite entèlektyèl yo, yo fè yon pwojè pou yo 
egzekite avèk finansman kapitalis etranje. Pi gwo makfabrik pwojè 

sa a, se devlòpman kominotè, paske se kondisyon pou fondasyon 
kapitalis ak gouvènman peyi sousè finanse l. 


Kidonk, ONG soti nan plan Entènasyonal Kominotè k ap 
travay pou kapital kont travayè. Yo chouke an Ayiti nan moman 
kote te gen gwo boulvès politik ak ekonomik. Se yon mayon nan 
chenn divizyon entènasyonal travay la ki anpeche mas popilè yo 
reflechi sou devlòpman tout Moun. 


4.2- ONG: Gouvènman entènasyonal sou teritwa 
nasyonal ? 


Nan batay kont gouvènman ki tonbe kriz, ONG goumen 
pou l okipe teren sosyal nan peyi ki pa janm konnen Leta Byennèt 
la. Tandiske « Tranzisyon Demokratik » se repons politik ak 
ideyolojik kapital bay travayè, ONG ki layite nan lwanje sosyete 
sivil, nouvo kontra sosyal, sitwayènte, Leta dwa, elatriye, se yon 
lòt kò sosyal ki soti nan lespri kapital. Se konsa, èd devlòpman vin 
ranfòse tankou apui pou anvlòpman. 


Nan peyi Lewòp oksidantal yo, se politik sosyal pou 
byennèt ki te zam ki pi efikas pou Entènasyonal Kominotè anpeche 
Entènasyonal Kominis vale teren. Entènasyonal Kominotè te rive 
mennen politik sa a, paske li te pran mezi pou kenbe ansyen peyi 
kolonize yo anba dominasyon peyi kolonizè yo. Nan divizyon 
entènasyonal sa a, klas dominan lokal yo sosye avèk klas dominan 
kolonizè yo. Alyans sa a, se konsekans depandans finansyè, piyay 
sou resous natirèl ak sousay travay peyizan ak ouvriye. Kidonk, 
nan peyi souse yo, se èd piblik pou anvlòpman ki te genyen. 


Nan moman kote Entènasyonal Kominotè ap privatize èd 
piblik pou anvlòpman pou l reponn demann kapital fè nan batay 
kont tiyon k ap desann akòz gany sosyal travayè nan peyi sousè, li 
rale lwa 171 li a pou l aplike. Piyay ak sousay yo te deja pare teren 
pou gen katastwòf yo vle rele natirèl. Katastwòf natirèl se evènman 

sosyal ki mande sekou entènasyonal, sitou manke chapant 
prevansyon nan peyi souse yo. ONG vin gen lejitimite pou l aplike 
legalite kapital la. 


Kidonk, ONG se pa inisyativ sitwayen ki kreye l. Se zouti 
ideyolojik ak politik kapital file pou 1 rive repwodui tèt li nan 
moman kritik ane 80 yo. 


ONG jere èd pou devlope kapital nan kè ak lespri mas 
popilè, sa vle di pou kokobe travayè yo. Se yon òganizasyon k ap 
fè devlòpman lokal pou kapital entènasyonal. Li fonksyone nan 
trete pwoblèm sosyal popilè yo. Nan pase karans sosyal nan griy 
enjenyè sosyal yo, kalite klas karans yo tounen kantite pwojè 
devlòpman ki kapab jwenn finansman nan men gwo fondasyon ak 
leta kapitalis. Kidonk, ONG se kò sosyal ki senbolize jounen jodi a 
solidarite malatchong ant rich ak pòv. Nan listwa l, nou jwenn 


kontradiksyon ki genyen nan kolonyalite modèn nan: kapital kont 
travay. 


Gen ONG k ap jere charite entènasyonal; gen lòt k ap pase 
karans sosyal nan moul teknik. Premye yo domine dezyèm yo, lè 
yo deside kouman y ap evalye aktivite dezyèm yo. Se tout mokle 
administratif kapitalis yo, yo aplike pou yo bòde evalyasyon an: 
efikasite, kou ak benefis, efisyans, elatriye. Zouti syantifik sa yo se 
imaj diktati kapital sou travay pou 1 diskalifye moun k ap viv 
pwoblèm sosyal yo. Kidonk, nan nannan l, ONG maske batay 
politik nan yon sosyete sou fòm patnè solidè ant ONG peyi sousè 
ak ONG peyi souse, paske divizyon entènasyonal travay la se youn 
nan pi gwo moso nan fonde ONG. 


An Ayiti, makfabrik kolonyal modèn ONG parèt klè tankou 
dlo kokoye. Sosyete ayisyèn nan, se yon sosyete ki fonde sou 
filozofi libète byennèt. Nan kongrè 14 dawout 1791 la, Boukman 
ak Fatima te prezante libète byennèt la tankou fòm lavi granmèt k 
ap gide vodou an. Se an Kreyòl, ki se lang yo te kreye pou libere 

yo anba chenn modènite kolonyal la, yo te kanpe libète byennèt 
travayè yo anfas libète malèt kolon plantè yo: 


Bondye Solèy ki limen dife ! 

Ki leve lanmè ak fè loray gwonde 

Bondye sa a, pa gen pètèt, li kache nan nway la 

L ap gade peyi sa a, li wè blan yo k ap maspinen 

Ak sa yo plis atache, se krim, epi nou menm nou vle byen 
pou Moun 

Men, pi gwo mèt bagay ki bon, pase n lòd pou n vanje 

Epi l ap oryante bra nou, n ap fò avèk èd li ! 

N ap pile imaj ki swèf dlo k ap soti nan je nou 

Libète ki gen anpil fòs la, vini, pale nan tout kè nou. 


Se libète pou byen tout moun sa a, Jean Jacques Dessalines 
reprann nan diskou 1” janvye 1804 la : « Nan batay pou libète w, 
mwen aji pou pwòp bonè m. Anvan mwen ranfòse premye a avèk 
lwa k ap garanti lib endividyalite w, chèf ou yo mwen konvoke isi 
a, ansanm ak mwen menm, nou dwe ba w dènye kalte prèv sou 
devouman nou. Nou fè sèman devan lemonn antye, devan 
jenerasyon k ap vini yo ak devan nou menm, pou nou pa janm 
retounen sou depandans Lafrans, epi pou nou mouri olye nou viv 
sou dominasyon 1, pou nou batay jouk nou bay dènye gout san nou, 
pou endepandans peyi n » 


Se nan diskou ak pratik libète sa a premye deviz peyi a 
soti : Viv Lib osnon Mouri ! Kò sasinay sou Desalin bay Pétion 
dwa pou l chanje 1 an: Libète, Egalite, Fratènite. Nou deja wè 
kouman 2 pwojè libète t ap batay nan Sendomeng ! 


Se sou tè manman libète plenn pou lavi sa a, ONG yo vin 
desounen mas popilè yo. Anpil ladan yo kapab di, yo mete nanm 
sou peyizan, paregzanp. Paske y ap fè Edikasyon Popilè, yo itilize 


“ Jean Jacques Dessalines. Lois et Actes. Edisyon Près Nasyonal, Potoprens, 
2006, p.10. 

metòd Paulo Freire, elatriye. Tou sa, se verite. Men, yo pa fouti 
derefize rekonèt maranday yo avèk fondasyon ak leta kapitalis, ni 
nye tout pwojè edikasyon popilè anndan relasyon kapitalis, se 
pwojè devlòpman kominotè pou layite kapital nan. mitan mas 
popilè. : 


Gen 2 kòz ki plede kont ONG ki pran pòz y ap fè 
edikasyon popilè an Ayiti. Nou deja wè, pratik batay travayè 
esklav yo, se pou lib endividyalite, sa vle di devlòpman pou tout 
moun. Dezyèm kòz la, se konesans militan anndan ONG sa yo 
genyenn sou Karl Marx ki te suiv Hegel nan prezante batay esklav 
kont mèt la nan teyori lib endividyalite a: « Devlòpman pou tout 
moun, `kidonk se pa diminye tan travay ki nesesè pou travay an 
eksè a, men se pito redui jeneralman tan travay sosyal ki nesesè a 
nan yon minimòm, sa vle di devlòpman atistik, syantifik, elatriye, 
pou endividi yo nan yon tan ki lib, epi avèk mwayen nou kreye 
deja. Se sa yo rele devlòpman pou tout moun.” » 


Lib endividyalite a, se bout tout batay ki vle moun reprann 
diyite yo. Daprè Karl Marx, li posib: «(...) lè travay pa rete 
sèlman yon mwayen pou moun viv, men tou li tounen menm 
premye nesesite vital la ; lè endividi yo devlope nan tout kò ak 
lespri yo, mwayen pou pwodui ogmante tou, epi tout sous richès 
yo vin abondan, se lè sa a n ap kapab depase limit vitès dwa 
boujwa a pou toutan gen tan, epi sosyete a kapab tanpe drapo l yo 


konsa : Chak moun y ap fè sa yo kapab, chak moun ap jwenn sa yo 
bezwen. »”' 


Devlòpman pou tout moun, se devlòpman kont kapital. 
Okenn ONG pa fouti suiv prensip sa a si li vle pou fondasyon ak 
leta kapitalis kontinye finanse pwojè Edikasyon Popilè yo. Sa vle 





” Karl Marx. Grundrisse. Foundations of the Critique of Political Economy. 
Edisyon Renguin Books, Lond, 1993, p.705. 

"" Karl Marx ak Freidrich Engels. Critique aux Programmes de Gotha et 
d'Erfuri. Edisyon Sosyal yo, Paris, 1981. 

di; tout ONG fonksyone selon règ devlòpman kominotè. Se pou sa 
okenn militan pwogresis k ap travay nan ONG pa kapab tabli baz 
nan mitan mas popilè yo. Devlòpman Kominotè fikse yon tan pou 
yo pase fè edikasyon popilè. Si nou kalkile, n ap wè se 3-4 jou nan 
yon semèn, epi devlòpman kominotè distribye tan sa a anndan yon 
mwa : chak gwoup ap resevwa yon dòz edikasyon popilè, men 
edikatè popilè a pa gen tan pou 1 fè pratik politik avèk gwoup sa 
yo. Kidonk, devlòpman kominotè separe politik ak ideyoloji, 
menm jan kapital deparye travayè manyèl avèk travayè entèlektyèl. 


ONG satisfè kèk ti bezwen. Yo gen kontwòl sou kè ak 
lespri mas popilè. Gouvènay la fèt nan sans enterè kapitalis, se 
Entènasyonal Kominotè a ki deside l. Se moun save peyi souse yo 
ki aplike 1 nan pwòp sosyete yo. Pou di sa pa sifi pou rekonèt ONG 
kòm gouvènman entènasyonal sou teritwa nasyonal ? 


Poun rive nan bout 


Depi lè ONG gen dwa bay konsèy Ekonomik ak Sosyal 
ONI enfòmasyon sou devlòpman peyi yo (Nimewo 71 manman 
lwa ONI), ONG pouse plis pase djondjon. Soti nan lane 1948 rive 
nan ane 1998, ONI ogmante kantite ONG li konsilte; li rive 1350, 
tandiske, an lagan, se te 41. 


Gen moun ki kwè, ONG se yon seri mezi moun osnon yon 
seri òganizasyon moun kreye lib e libè, epi òganizasyon sa yo ta aji 
pou fè benefis. Okontrè, yo ta mennen aktivite entènasyonal ki gen 
enterè jeneral. 


Gen lòt ki panse, ONG mobilize moun apati pwojè 
devlòpman. Tankou nou te wè nan poze pwoblèm nan, majorite 
moun ki panse sou nouvo bagay sosyal sa a, yo chita pale sou 
aktivite sitwayen pou devlòpman. Men, James Petras ki pi kritik, 
pa rive jwenn koneksyon ant ONG ak kapital. Paske li pran pwojè 
devlòpman pou medyasyon, tandiske se nannan ONG menm. 


Se pa aktivite sitwayen ki gen kè sansib tou, ki fè ONG 
devlope. An lagan, ONG se yon lòt fòm sosyal pisans kapitalis 
kreye pou bay fon Monetè Entènasyonal ak Bank Mondyal jarèt 
nan desizyon Asanble Jeneral ONI ap pran sou lavi ekonomik ak 
politik planèt la. Nan koumansman, se rezon ki fè ONG etazinyen 
domine, tankou “Association of Schools of Social Work”, 
“Intemational Social Service” Nou deja konprann, ONG mache 
ansanm avèk solisyon politik yo bay pwoblèm sosyal nan peyi 
souse yo. Se depi nan peryòd lagè a, yo reponn kesyon sosyal yo 
avèk entèvansyon sosyal yon gwoup moun yo pran pou senp 
sitwayen. Lè sa yo, yo te pran entèvansyon sa yo pou sekou ijan. 


Men, nan tan lapè, entèvansyon yo kontinye. Depi 1948, yo 
pran fòm devlòpman kominotè. Gen yon seri siy ak senbòl yo 
charye avèk yo, tankou: malsite, se siyal sou resous ki manke nan 

yon sosyete; sou devlòpman, se rezilta rezistans kont modènite, 
elatriye. Se poutèt sa, ONG yo vini avèk batanklan pwogram pou 
fè mas popilè konpòte yo tankou moun modèn, sa vle di ki dakò 
pou itilize mwayen ak teknik peyi sousè envante pou kapital fè plis 
tiyon. Nan sans sa a, ONG louvri baryè mache pou kapital antre. 


Moun kapab di, pote sekou se fè solidarite avèk moun. 
Men, yo pa reflechi : pou kisa se nan katastwòf Entènasyonal 
Kominotè pote sekou ? Pou kisa peyi souse yo pèdi kapasite pou 
yo sekouri pwòp tèt yo? Pou kisa Entènasyonal Kominotè 
kontinye bay kapital jarèt pou l ravaje planèt la, ak kokobe moun ? 
Antouka, sekou yo plis sanble avèk yon espektak atis bonkè 
prepare davans pou fè mas popilè kopye konpòtman kapitalis. 


Listwa peyi nou demanti pratik kè sansib sa a. Nou parèt 
nan lemonn avèk pwojè pou tout moun devlope kò ak lespri yo. 
Pisans enperyalis kokobe nou avèk libète malatchong, dèt 
pwasenkant, okipasyon gwo ponyèt, elatriye. Yo prèske desitire 
pratik sosyal solidè lib endividyalite nou an bay, ni kont 
esklavajism modèn ni kont kapitalism esklavajis. 


Apre anpil piyay ak sousay nou sibi, nou tonbe nan malsite. 
Nan malè n ye, fòm sosyal sousè pretann vin fè solidarite. 
Espektak solidarite sa a desounen nou. Kit se òganizasyon lavil, kit 
se òganizasyon lakanpay, yo tout tounen pwojè devlòpman 
kominotè. Nou pèdi pratik goumen pou refòm agrè, refòm sanitè, 
refòm eskolè, refòm lavil, refòm inivèsitè, elatriye. Nou pèdi pratik ` 
reflechi sous malsite nou, ki se: nèg rich, peyi sousè, leta 
grandonboujwa. Nou koupe fache avèk pratik libète byennèt la. 


Libète byennèt, se sikial yen pou tout pwojè devlòpman 
kominotè. Paske sa k pi enpòtan pou ONG, se pa fòme moun ki 
politikman konsyan. Se pito asire fondasyon ak leta boujwa 
kapitalis pral renouvle finansman yo. Anpil militan pwogresis pran 
nan pèlen san yo pa konprann ase: nan fè edikasyon popilè, yo 

kreye kondisyon pou moun vin pran konsyans ideyolojik, men yo 
pa gen tan ase pou yo reyalize konsyans ideyolojik sa a nan fòme 
òganizasyon politik reyèlman revolisyonè, sa vle di ki rekonekte 
avèk filozofi byennèt lib la. 


Li. klè, ONG se kreyati kapital ki sèvi avèk moun pou 
kenbe peyi souse anba dominasyon, pou kokobe lespri klas 
travayè, pou kontwole etidyan prens inivèsitè k ap domine pwòp 
tèt yo, elatriye. Se verite pou nou konnen si nou vle rete granmoun 
nan batay pou reyalize yon lòt 1804. 


Jn Anil Louis — Juste 


9 mas 2009. 

